E bektoh malem teppak reng-oreng le mareh kabbhi bik aktivitasseh, sittong kegiatan se lebur ben bisa ngehibur abek ajiah akaraoke neng roma bik keluarga. Lok cuma bisa ngebey suasana dheddhih lebbi angak ben seru, akaraoke neng roma kiah bisa sajen marapak taleh kekeluargaan. Karaoke neng roma bhereng keluarga kiah termasok cara se efektif ghebey ningkataghi kemampuan nyanyinah kita. Kita bisa mele lagu se sesuai bik suaranah kita, terus nyanyiaghi bik rassah percaya diri. Lebet lateyan neng roma kita bisa sajen percaya diri e delem anyanyi. Selaen jiah karaoke neng roma kiah bisa dheddhih terapi stres. Marenah lessoh alakoh otabeh ajher, kita bisa muweng rassah lessoh lebet anyanyi bhereng keluarga.


Se paleng kulah sennenge manabi ngoladhi pemaen olahraga neka ghi se teng ghanteng jareah lakar pemaen buluh tangkes. Melanah pemaen rekket araph mek teng ghenteng ghi, ban lebhur ruah nengalennah robeh se ghenteng neka. Pan sateap kulah nengale sala settong pemennang buluh tangkes se anyamah Pram neka lakar la cek sennengah ka gayannah jaruah. Bhakto teppak jhaman Pram kan segghut nongkrong neng kafe semmak roma ban bhakto jareah lakaran bedeh nobar. lajuh kulah se paleng semangat ngoladhinna. Sampe' tengah malem epon kulah pagghu nengale lomba neka ban alhamdulillannah jyah bisa mennang jeh lo sakeng dheri jagonnah carah se amaen ban taktek se e ghunaaghin.


Kamera kene' arghana pada larang keya. Jha' reng kamera ajiya banne ghun econgngo' raja enja'en. Mon raja, kadhang oreng mekker pagghun larang arghana. Ta' taona banne dari jiya. Kamera kene' ban raja arowa arghana pada larang. Se mabidha arowa biyasana ya dari ghunana ban bada ce'-pece' se bidha ban kamera laenna. Ghunana kamera arowa ropana acem-macem. Mon ngangghuy kamera ghun eghabaya moto dhibi' ban kennengngan se ekentare, arowa bisa melle se argha biyasa bhai. Maske melle se larang, ghunana pada. Keng bada kamera se kodhu eberri' tamba'an lensa ma'le hasella rowa ganteng. Ta' ca-pecca mon ngala' poto. Maske dari jhau, mon ngangghuy lensa, arowa pagghun paddhang. Aghantong ka okoran lanjhangnga lensana keya jha' sampe' baramoa meter se bisa ekala'.


Manabi ebhu kulah neka mon melleh mesin cuci otaba alat elektronik jareya paste melleh LG tok merekkah lok gellem se lae. Toman kulah nabharin melleh merek cenah ruah, ebhu pagghun lok ghellem soro melleh se LG bein. sebab ebhu dhari lamba' alat alattah neka ghi merek jarea. Manabi se laen lakar le lok poron makeh bedeh merek se lebbhi larangan pole ban modelllah se lebbhi sae pole dhari peleannah. Kulah ghi daddhi anak coman norot bein soallah se oneng ban se segghut ngobange bhareng kadhi jareya lakar la ebhu senengannah. Nah, manabi Mesin cuci areah amargha tang kaloargha esennah bannyak, daddhi ebhu nek melle se semmoh rajeh ruah ghi pagghun merek se paleng ekasennengen epon.


Bada pole en-maenan se engko' sennengnge. En-maenan tradisional lakar bannya' lebur. Tada' se ta' lebur. Kadhang ta' leburra arowa polana bada na'-kana' se sengka amaen otaba se amaen roce. En-maenan areya anyama gandol. Gandol arowa maenna ghun ngangghuy bato. Neng jhalan biyasana eghambari gharis. Gharis se bada neng kennengngan bato jiya ajhijhir bi' kennengngan oreng se ngancan bato ajiya. Keng en-maenan reya wajib tengate polana batona banne ngangghuy bato kene'. Tape ngangghuy bato se okoranna rowa senga' tanang. Gandol ekamaen bi' soko. Dhaddhi sokona arowa la bada batona neng attassa. Bato ajiya kodhu merre ka bato se ajhijhir neng gharis ada'. Mon ta' merre, ta' olle ngorep pole. Pas eghante bi' oreng laen se ngocol jiya.


Ngedingagih musik otabe laghu sereng ededdhiagih hobi sareng oreng gebey ngoser rassah tobuk.  Selaen maelang rassa tobuk, musik ampo ekedingagih teppak'en ateh sossa ben bungah. Bedeh kiyah oreng se ngedingagih musik egebey kancah mon ngerjaagih tugas. Musik riyah andik bennyak macem jenis, bedeh dangdut, pop, hiphop, rock ben laennah. Oreng senneng ngedingagih musik alesannah cem-macem, bedeh se polanah lirik laghunah genteng, penyanyinah otabe irama musikkah. Nyatanah bennyak manfaat deri oreng ngedingagih musik ariyah olle medemmang pekkeran sopajeh tak stress. Margenah ngedingagih laghu riyah olle ngorangen hormon kortisol otabe hormon stress neng bhedhen. Tapeh, ngedingagih musik riyah tak beccek mon suaranah cek ranyengngah polanah bisa merosak dek saraf kopeng.


Jojo la bedeh setaon mondhuk ning pondhugehn Darul Nuqoyyah. Pondhughen riyah bedeng ning Malang, Jebeh Temor. Dhelem sataon, Jojo mole ka romanah ghen 2 kaleh. Bektoh tellasen idul fitrih ben bektoh liburen sakolaan. Bektoh liburen idul fitrih taon 2022, Jojo mole e koni'in moso reng tuanah. Jojo liburan ning romanah selama 3 bulen. Sittong bektoh, samingguh parak bhelien ka pondhuk, ayanah jojo ngocak ka jojo mon se ngater ka podhuk dheddik ghun moso eboknah. Ayanah jojo tak bisah ngater polanah bedeh kalaon ning Jhebet Tenga, mangkat lagghuk. Moso ayanah, jojo e pessenin mon ning podhuk jhek lakok tellah bhejeng 5 bektonah. Polanah bhejeng 5 bektoh riyah dhesar dheri aghemah. Jojo lakoh telah maloloh bhejeng polanah mlarat se jhege'eh bu-sbbhu ghebey bhejeng sobbu.


Se mennang lomba bulu tangkes otabah rekket neka sapah nyamannah ye ? Doh loppaen kulah polannah nekah bhinek robannah wkwkk neka ca' oca'en bhakto kulah neka a polong sareng ru guru tk teppak entar ngater alek neng sekolaan. Kulah ngerteh sapah se ekamaksod namong kulah keng teg mangeteg bhein sopajha lok lanjhang ban males bein manabi ajheweb jeh. Daddhina la wes kah jhek ne mabenne pelanjheng cacaan jarah. Ternyata bennyak sarah yeh oreng se nge fans ban nga idolaa ghin oreng neka Greysia sareng Apriyani. Kulah lajuh bhunga daddhi reng bhinek, karebbeh kulah neka ngocak ah jughan dhalem kondoan jareya, namong rassannah males bhein ghi terro lok cak ngocak bisaos.


Setiah klub profesional kiat neng Liga I sama sekaleh ghilok ngelerek pembinaan omor kerek ghebey ujung tombhek se ngaselaghi pemaen budien, laen bik bulu tangkis se lakar le nyiapaghi nak kanak secara leghis bik lateyan terstruktur sampe mereka rajeh, hasellah kita le nikmatin selama on taonan riah. Make neng Pelatnas bulu tangkis, saingan ghebey nak kanak se masok'ah jiah ketat ben male bisa bertahan, kodhu mampu berprestasi, mon gagal langsung out. Terus tegghuh bhein para pemaen bal kita teppak e katoen Timnas, e areh pertama lateyan mesteh ghilok utuh, bedeh bheinduwek pemaen se ghilok deteng polanah alasan neng luar bal. Selaen jiah kondisi fiisk pemaen kiah ampo e keluhin bik pelatih asing, rata ratanah pemaen kita le lessoh teppak amaen babak keduwek.


Molaen deri bulen November taon 2022 riyah kabbhi TV neng roma kodhu epasang STB (set top box). Tang mamak awallah lok ager se terro melleah STB jiyah, mamak terronah melleh degghik polanah mon melleh setiyah argenah gik larang ben berengah se lok bennyak. Tapeh kabbhi tetanngeh neng roma le sibuk se masangah STB riyah, bedeh jughen tang tetanggeh se posang lok nemmoh se melleah STB riyah. Teppak mole deri pengajhien bedeh Bu Lia se naberagih STB ben masangah dek tang mamak, Bu Lia ngocak mon lakenah andik stok STB neng roma ben bisa masangagih ben ngaturagih neng TV nah, tang mamak pas atanyah argenah berempah ternyata keng duratos ebuh. Tang mamak langsung ngocak iyot dek Bu Lia se mesen ben melleh STB jiyah. Bektoh areh Ahad, Bu Lia ben lakenah nganteragih STB dek roma ben masangagih STB jiyah.


Kopi ajiah sala sittong jenis enoman se paleng bennyak e nyenom e dhunnyah. Ngenom kopi geheby sebegien oreng le dheddhih ritual sabbhen lagghuh seghilok eng molaen aktivitas. Kopi e konsumsi ben e kaleburin bik kabbhi kalangan. Keng sejhelen bik bedenah kedai kopi modern se molaen dhul-meddhul, konsumen kopi deri kabbhi segmen remaja ben oreng tuah sajen atamba sabbhen taonnah, lok terkecuali neng Indonesia. Sala sittongah jenis kopi ajiah kopi celleng. Jenis kopi riah biasanah paleng e kadhujenin oreng tuah. Kopi celleng ajiah jenis enoman kopi se sederhana, e ghebey deri bigghi kopi bubuk se e rendem neng aeng panas, ben e sajiaghi teppak ngak-angak.


Lamba' biasannah manabi bedeh lomba bal jaruah piala dunia, kulah sareng kakak sadhaja neka ngebey kennengan ghebey nobar. Biasannah ebhu dhujen amassak rajeh manabi la ampon nobar neka. Sala settong massak an neka jhagung bakar ban barbequen se ampon e siap aghin teppak ghi seang juah. Pokol 5 la ampon sa' massa'an jareah la daddhi sadhaja, kulah ban kakak neka ampon la yap siyap ngebey layar ghebey LCD juah sopajha bhagus settingannah. Lajuh, kulah nolongen ebhu se yap seap ghebey nga lappaen jhagung bakar jareah ban la ampon nyeap aghin kompor tor areng se ghebey bher obbheren. Lajuh dha' neka pas emolaen kar bakarrah, eparenge ngakan malem jughan ban sambih ngoladhin piala dunia.


Tempa Ampas otaba Tempe Gembus reya ta' nyaman rassana. cia, ta' nyaman sakale magghi epalappanna da'remma pagghun ta' kera bada rassana ca'en engko' reya la banne keng nganowa oreng se dhujan ka Tempe Ampas. Magghi la eghuring ngangghuy teppong bhai mon ca'en engko' pagghun ango'an tempe bada kadhillina banne ghun ampassa kadhillina. apa pole mon tempe epalappae bhabang pote eghuring pas ekakan nga'-anga' bada buja cabbhinna. hado ella nyaman sara pas nase'en anga' kiya pagghun asredut jiya. mon Tempe Ampas jha' iya ta' nyiddhingnga enga' ngakan teppong briya  ta' etemmo rassana sakale. Sampe' setiya ghita' nemmo Tempe Ampas se nyaman mon eyola. Pola ca-kanca andi' cara mara kabala ka engko' ma'le nyaman hehe


Kastengel biasana dhaddhi camilan otabe soghuwan pas telasan Idul Fitri. Camilan riya cokop bannya` peminatta. Mun telasan bannya` oreng se matabar jhajhan ghebey ejhual, tape bede kiya se aghebey dhibi` panengnga senenneng aghebey jhajan. Ghebeyye ghampang, apapole sateya la bede sosial media se agi bagi resep ben apa bhai bede. Kare mele se kemma se e angghuye. Camilan dari keju edam otabe keju biasa riya, rassana armos ben begh accen lantaran kejuna tape ye lembu`. Mun etegghu` sakdahngnga ancor. nah, mun sampe` etegghu` ancor, artena kastengella nyaman, tape mun ta` ancor, berarti korang nyaman. Ca`na, mun tade` kastengel rassana korang lengkap namuy ka bengkona oreng.


Olahraga se essa laenna areya bada lomba rekket. Biyasana bhan taon bada lomba rajana. Neng Indonesia dhibi' se ekennal bannya' oreng areya Taufik Hidayat ban Susi Susanti, pemaen se lamba' bannya' ngenneng piala emmas. Dhing seteya, maen rekket jiya eghante ka se ngoda. Maen rekket ajiya madateng bannya' neghara se amaen. Keng engko' ta' toman ajhelling jha' bannya' neghara areya noro' lomba keya. Apa pole epabada neng Indonesia. Se engko' tao, lomba areya ghun ekennengnge bi' neghara se bada neng Asia. Lomba areya lakar ghun epanoro' neghara se bada neng Asia. Muso berra'en Indonesia reya Cena. Cena pada koat keya dhing atemmo bi' Indonesia.


Gili Labak ajiah sittong pulau kennek se kennengah neng bun berek laok eng Pulau Pteran otabeh Pulau Medhureh. Secara administratif pulau riah bedeh nneg Dhisah Kombang, Kecamaten talango, Kabupaten Sumenep, Jhebeh Temor. Ibukota kecamaten Talango bedeh neng Pulau Puteran. Pulau'eh rajenah 5 hektar ben bisa e lenglengen korang deri sejhem. Seghilok eng pulau riah e kenal bik nyamah Pulau Tekos bik masyarakat sekitar. Gili Labak e kenal andik biota tasek se cem-macem. Selaennah jiah pulau'eh e lenglengen bik paser se pote bherse. Pengunjung degghik e sambut bik taburen paser pote, aeng tasek se jernih, bik perairan pengghir pantai se tenang.


Odeng windu ye riya odeng se bisa ekakan ben asalla asli dari tase`, pera` ben manossa kabannya`an e budidayaaghi ka tambhak. Mun nengghu bentuk fisikka, odeng windu ye odeng se paleng raja ben rassana se manis, mangkana bannya` peminatta baik e dalem bi` e luar negeri kiya. Lanjhangnga bisa sampe` 35 cm ben endi` berra` 260 gram per settong odeng. Regghena mun e pasaran ra kera Rp 150.000,00 sakilona (10-15 ekor). Neng Indonesia termasuk odeng ekspor komoditi nomer 1, bhan taon korang lebbih sampe` 196 ebu ton e ekspor. Sekitar 2,14 miliar US$. Secara fisik, odeng riya kole`na gheli, barna ijo kabhiruwan, ben loreng-o=loreng raja.


Manceng jhukok ajiah slaa sittong aktivitas se leburin ben nyeggherin. Selaen bisa ngabik bektoh bhereng keluarga otabeh kancah, hasel manceng kiah bisa dheddhih sombher protein se sehat ben bergizi. Keng male manceng bisa e lakonen secara genna ben sukses, bedeh beberempah hal se kodhu e perhatiaghi. Pertama, pasteaghi kennengan se e angghuyyeh ghebey manceng andik jhukok se cokop bennyak ben bisa e kakan. Ariah bisa e katelak deri cara atanyah dek penduduk sekitar otabeh nyareh informasi neng internet. Keduek, siapaghi lat-alat manceng se sesuai bik jenis jhukok se e peghek'eh. Misallah meghek'eh jhukok lele, maka parloh alat panceng se narek ben ngangghuy ring-jaring se lebar.


Re sa arenah kulah paneka daddhi sala settong pegawai neng BUMN se eka'dhimmah, aktivitassah jareya lakaran la cek padeddeh. Molaen dhari mangkat sampek molennah lakoh neka lakar le mededdhi kulah tak keng coman alakoh se bagian administratif bein tor aneka sala settong kalakoan se kulah buruh nyadar jhek ngabusennin. Pan saponapan hal se kulah lakoneh engghi paneka, tangeh sobbhu pokol 4 lagguh, lajuh a bhejeng, ngajih, kes rengkes roma. San lastarennah jareya kulah lajuh a sarabhan ghu lagguh, mangket neka saketar pokol 06.15 lajuh jareya paleng dhepak saketar pokol 7 korang seperempa'. Yawes, kalakonah neka lakoh absen ban ngoros pan saponapan kalakoan se ghilok mareh neka. San lastareh jareya kulah mole saketar pokol 4 sore.


Keuntungan se utama delem ngangghuy robot Forex jiah jumlah bektoh "kosong" andik eng hedeh sebagai trader. Robot nganalisa pasar ben bisa mukkak orderrah hedeh selama 24 jhem. Robot ngeproses sinyal ghebey mukkak otabeh nutup order bik bektoh se cokop singkat, se gheressah lok kerah bahkan ghebey trader profesional. Hal se paleng penting ajiah bennyak robot se bisa andik manajemen resiko se e tanem e delem kode khususseh, tebhenah teppak eng hedeh trading ngangghuy robot, hedeh ngerassah lebbi aman deri keelangan depositteh hedeh polanah emosi. Keuntungan laennah deri robot ajiah mereka bisa ngorangen tekanan psikologis, polanah benne trader se ngawasin pergerakan naek ben toronnah grafik, keng cuma sittong mesin.


Jhaman samangken la ampon bannyak karosaghan e bume paneka. Para pengunjung ban pendaki ghunong ka'dhinto bannyak jughan se senneng marosak kabadhaan alammah tor lok bisa ngajhaga, saenggha bannyak macemmah karosaghan alam sala settongah jareya muang sampah se dhen bedhen. Jurkonceh ka'dhinto ghaduwan fongseh dhibi' engghi jareya ngajhaga budhaja otaba kabiasaan se ampon la badha ghi'jaman lambannah. Manabi hal-hal kadhi'neka jareya pagghun e larang, bisa bein kennengan se ghaduwan sejarah tor caretah neka ancor ban lok ekennal pole. Jurkonceh neka oreng se  bisa ngajhaga kennengan se sakral ka'dhinto lebbhi sae pole ngaddepbhin saghalannah tengka se ekalakoneh sareng oreng se Lok ghaduwan tanggung jawab dhalam ngajhaga lingkungan nah dhibi'.


Ghik bhakto kaula kennek, toman kaula e gibeh sareng ramah jareya ka Jogja. Neng Jogja kaula jareya entar ka romannah eyang se badha neng Gunung Kidhul. E ka'dhissah kaula perna sarah sebab romannah jareya asre, perna, rapi kalaban semmak tase'. Neng Jogja kaula sareng rama nompak seppor dhari Sorbhaja. Perjalanan ka'dhinto ngakan bhakto 5 jam bein ban lakar lok abit. Dephak neng Jogja jareya lajuh entar ka romannah eyang se masyaallah asre sarah, sala romannah ngangghuy kajuh jateh ban sala settong roma jogloan khas Jogja se pagghun e lastareaghin sareng eyang ban kakung e ka'dhissah. Roma paneka daddhi roma masa tuannah eyang ban kakung dhari lambha'. Ban kaula cek pernannah badha e ka'dhinto.


Pan saponapan games se paleng daddhi maenan favorit nak kaak amangken ghi mon tak ML ghi free fire ka'dhinto, bahkan neng roma bein la ampon kabobolan wifi roma se eka'dhimmah aneka lakar la ampon kennengannah nak kanak a maen games jareya. Bannyak sarah nak kanak samangken se maen dheri hp, daddhi mlarat nyareh nak kanak se a maen games tradisional akadi blekken otaba rem ngerrmemman. Cokop bedeh neng roma neng adhe'eng komputer otaba memerenge hp neka ban salanjhanga tojhu' tor lok nga nengale ren seppo se bedeh neng adhe'eng ban seddhi'na mereka kalabhan fokus a maen games jareya. Daddhi benynya'an jhubek na e tembeng becce'na.


Manabi acareta enoman se ekasennengeh areng se e kabheji'in neka. Kulah badha settong enoman jughan se masok dha' enoman pelean favorit, laen dhari es Teh. enoman se favorit engghi ka' dhinto aeng pote. Amargha enoman sa jutah ommat ban paneka lakar se maghabay sehat.  Jha' sampe' elang dhari aeng pote pook'eng mateh panjenengan mangken. salaen neka, enoman se paleng ekabheji'in engghi ka' dhinto Susu Kambing. Duh la cokop, bheji' arah kulah, merenge nyamannah bein la ampon terro ngota'ah napah pole ngenom susunnah se dhari embe' haduh rassannah pas ngelenynyer sa areh sa malem ngara yeh. Lok toman ngenom se neane. aeng pote otabah teh le cokop.


Sapa se tao Yoshinoya? Apa ruwa kakanan otabe nyamana apa ye? Ye, Yoshinoya ruwa nyama kakanan khas se asalla dari Jepang. Mun neng Indonesia aria bede nyaman warteg alias barung tegal, nah mun e Jepang aria nyaman yoshinoya. Saongghuna menuna biasa, tape rasa dhaghingnga se khas yakiniku ben teriyaki se paleng terkenal ben banyya` penjualanna. Model nase` se ebaddhai tobung ben laukna dhaging sape bumbu teriyaki ben yakiniku. Tape sateya bannya` macemma, ta` pera` dhaging, tape bede se odeng ben jhuko` ajam, bede menu se etambei sayur. Teros salaen ruwa nase`na se kelas attas, se paleng lembu`. Manteplah pokokna ben esaranaghi.


Kentang ghuring serring kita pessen  e restoran otabeh e cafe. Cara aghebey kentang ghuring cokop ghempang. Se pertama, Eres kentang lanjheng ben tebbelleh sesuai seleranah beng-sebeng. Se kaduwe', Becco kentang sampe' bherse sampe' aeng rendemnah bhenning. Salanjutteh, kellah aeng se cokop ghebey kentang sampe' ngalkal. Masok aghi ghuleh, bhuje ben bhebeng pote. Terros pamasok kentang, kellah kentang korang lebbhi 3-5 mennit sampe' kentang 1/4 massak. Pate'eh kompor pas asteng. Se kaempa', sabe' kentang e kulkas  sampe' cellep ra-kerah 10-15 mennit. Mon la cellep, taburih kentang so teppong sampe' ratah. Terros, sabe' kentang e freezer sampe' beku ra-kerah 1-2 jhem. Mon la beku, ghuring ka minyak panas sampe' satenga massak. Samarenah jiyah, pa cellep pas ghuring pole sampe' massak.  Se terakhir, asteng pas taburih bumbu pa pas. Kentang la siap e sajiaghi ngangguy saos.


Hedeh kiah kodhu aghenteh dek mesin cuci polanah mesin cuci jiah ngehemat bektoh. Pola hedeh mekker bik jumlah be kombe;en se dhiddhik ben ngombein sabbhen areh bisa lebbi praktis. Padahal kenyataannah justru nyita bektoh keng ghebey proses ngocek ben bilas. Misallah delem seareh hedeh bhuto bektoh sekitar 15 menet sabbhen ngombe coba e kaleaghi 7 areh, haselleh ngabik bektonah hedeh sekitar +- 105 menet. laen ceretanah mon hedeh ngompolaghi kelambhih selama seminggu terus ngombe bik mesin cuci, rata rata bektoh se e parloen keng cuma 30 menet. Selaennah jiah hedeh bisa manfaataghi bektoh ngombe ghebey ngelakonen bennyak hal se karenah e beghi dek mesin cuci.


Bada pole se kake kodhu tao mon bada kanca dari lowar menta otaba nyareaghi kakanan se lakar bada neng Madhura. Kake bisa ater kancana kake jiya ka Bhangkalan. Neng Bhangkalan sateya banne ghun ekennal Kotta Salak. Neng Bhangkalan bannya’ kakanan se ejhuwal. Sala settongnga bada Bhibhik. Bannya’ macemma oreng neng Bhangkalan ajhuwalan bhibhik. Mon neng Sampang kake bisa melle bhibhik songkem. Bhibhik se etowwap, dalemma bisa eberri’ plappa. Rassana lakar bhak accen. Tape accenna seddha’. Abali pole ka bhibhik se bada neng Bhangkalan. Se ekennal bannya’ oreng neng Bhangkalan arowa bebek sinjai. Bada keya anyama bebek risky. Keng rassana pagghun nyamanan bebek sinjai. Nyaman rassana. Kancana kake ta’ kera kacebha. Pagghun senneng ban terro abaliya pole.


Ebekto liburan bulan juni Andi, Sitti, Leha, Umam, ben juki nolongih reng tuanah juki ngiasseh kapal se ekhabey meriah aghi acara Rokat Tase’ se bedhe neng dhisanah. Se begien lake’an ngecat kapal begien delem kapal. Sitti ben leha aghebey bengkembenggan se etempellah ka kapal ding la mareh kapal pas ejijir sampek bekto Rokat Tase’ emolaeh. Semingguh sebelummah Andi, Sitti, Leha, Umam, ben juki alatean tari se ekaghebey hiburan Rokat Tase’ salaennah bedhe tarian pas aghebey olahan kakanan se epalanyo’ aghi ka tase’ tradisi se biasah elakoni delem bentuk rassa sokkor dhe’ guste Allah ben minta partolongan kasalameten pas ebekto majeng beng ka lancaran rajekeh pas nyareh juko’ etase’.


Bedeh beberempah komponen delem deskripsi toko online se wejib bedeh male narek target audiens. Pertama jiah nyamah toko. Komponen pertama se penting delem deskripsi toko ajiah nyamah toko. Angghuy nyamah se bisa merrik ghemberen produk se e jhuel. Misallah Beauty Skin se ngejhuel produk produk skincare. Mon terro ngjhuel produk elektronik, bisa nyebutaghi otabeh nyertaen kata elektonik neng nyamah tokonah. Misallah Satelit Elektronik ben laennah. Nomor duwek jiah tagline. Pele tagline toko se bedeh kata kunci se biasa e angghuy bik target pasar. Tebhenah bisa ghempang ghebey toko jiah e temoen bik calon pembeli. Misallah ajhuelen skincare. Maka bisa e toles "jhuel skincare mode berkualitas" neng website toko online jiah.


Banne ghun alari malolo olahraga se andi' mamfaat. Maske ajhalan soko, pada andi' mamfaat se raja keya. Mamfaaddha ajhalan soko areya bisa malancar dara se bada neng soko otamana ban dara se bada neng bhadhan laenna. Ajhalan soko banne ghun jiya mamfaaddha. Mamfaaddha bisa mateggu ka tolang se bada neng dalem bhadhan. Tolang ta' ghampang alpo' mon olahraga ajiya. Bada keya se amaen ebba', ebbal basket, otaba asennam. Ajhalan soko ajiya tamaso' olahraga se ghampang sara. Ghun ajhalan. Mamfaaddha bannya'. Mon kerana sengka ajhalan jhau, ya bisa ajhalan neng kennengngenna. Tekka'a atengka' dari romana sampe' romana tatangghana. Korla andi' neyat ajhalana bhai.


Tada' tomang sateya. Reng-oreng sateya mon amassa' aghante ka kompor elpiji. Tape ghi' bada keya se ghi' pagghun ngangghuy tomang. Biasana neng sa-dhisa. Neng settong barta neng tipi, oreng sateya bannya' aoba ngagghuy rang-bharang lamba' dhaddhi barang anyar se dateng sateya'an. Nyatana mon bada dayya'an, biasana nyoro oreng soro melle bharang anyar se datang jiya. Iya nyaman mon ka oreng se andi' kalakowan se nyaman, se bisa andi' gaji tettep. Mon senga' oreng se ta' andi', masa' epaksa'a soro ngangghuy kompor elpiji. Ghi' laen re-saarena dhingla gas elpijina la tada'. Kodhu melle pole. Mon ngangghuy tomang kan cokop nyare kaju, bisa eyodi'i ma'le kalowa apoy. Apoyya pada apoy panas.


Sittong areh se cerah, engkok bik cah-kancah sekelas mangkat atojhu dek Taman Mini Indonesia Indah ghebey ngesseh preien sekolah. Teppak attol kassah, kami e berrik peta ghebey panduan ajelajah taman raksasa riah. Kami molaen ajelajah Taman Mini Indonesia Indah se luas ben genteng. E dissah kami bisa ngetelak bennyak macem bangunan-bangunan se arobeh bangunan-bagunan tradisional deri sepenjuru Indonesia. Kami kiah bisa ngerassaen kakanan khas Indonesia se man-nyaman juah. Kami sempet afoto neng adek'eng tung-patung se ngeghemberin kebudayaan Indonesia se aneka ragam. Kami kiah bisa nyakseaghi pertunjukan-pertunjukan tradisional se ngehibur ben namba wawasan soal kebudayaan Indonesia. Marenah tobuk alengleng TMII, kami abelih dek roma bik ateh se bhunga.


Alat massak ta` pera` se canggih tape bannya` kiya se gi` angghuy anglo, utamana e dhisa`an. Bhidha bi` tungku, mun anglo riya bisa e dah pindah. Bahanna ye dari tanah liat se la ngangghuy proses pembakaran. Bentukna kene` pas bede lobangnga ne` kene` e bagiyan attas ghebey nyalurraghi sombhar apoi kaju dari babah. Marena bede lobang bagiyan babahkennengan mamaso` bahan bhakar kaju se e obbhar. Pas mun bede kakanan se e massa` a saba` e attassa entah ngangghuy bajhan, panci, sobhluk, ben laenna. Bede kiya se ta` pera` angghuy kaju ghebey bahan bakarra, tape angghuy serbukna kaju se biasana e angghuy tokang kaju otabe mebel.


Bakto tada' lakona ngajhak ca-kanca ka Coban Rais neng Malang. Ongghu kennengnganna nyaman, lebur, cellep ban ta' nobughi. Keng mon terro dapa'a ka aeng toronna kodhu enda' lesso ban lebat e jhalan se enga' alas. Engko' sakanca'an rakera 30 18 oreng se bisa dapa' ka aeng toron coma ka sapolo. Ballu'en ta' enda' bada se lakar ta' mangkat sakale, bada se abali ghanbtengnga, ban bada se para' dapa'a mala ambu polana ta' kowat. Keng mon terro kobassaa lakar kodhu enda' nyangsara. Arassaaghi aeng toron se santa' ban angen arbhes maso aeng, apa pole sakabbhinna ekalenglenge ka'-bhungkaan se daunna bacca. Coban Rais reya kennengngan se endha sara. terro abaliya pole mon andi' bakto. pola paghi' bisa abhareng ana' ban bine'.


Seteya jha' reng osom blender. Oreng bannya' ta' ngangghuy tottowan pole. Tottowan areya aghuna maalos palappa otaba kakanan se kasar. Sateya tottowan la ta' bannya' oreng se ngangghuy. Bada tottowan dari bato, bada keya se dari kaju. Sateya ta' bhuto bannya' bakto. Ghun dantos sakejjha', kakanan kasar dalem etongan sakejjha' la alos. Ancor. Bisa keya kakanan jiya epor-campor sakarepbha orengngah. Bisa dari ghangan, bisa dhaghing se epaalos, bisa keya bherras ban kakanan se dari cang-kacangan. Blender areya bannya' se jhuwal. Sampe' bada neng tipi ejhuwal moda ma'le bannya' reng se melle. Lako senga' jiya ekoca' promoan. Bannya' kettoghan arghana se ekaontong ka oreng se melle.


Bannya' macemma en-maenan tape en-maenan se lakar la bada abit, ta' kala bi' en-maenan se seteya kalowar. En-maenan jiya dari dhisana dhibi'. Kan bannya' lakar en-maenan se ekamaen bi' na'-kana' kene'. Senga' maen ghisek. Maen ghisek ta' bhuto kodhu andi' keterampilan husus. Korla bisa jhalan ban alonca' la pagghun bisa amaen jiya. Maenna ta' malarat. Biyasana ghun negghu' balingkaran. Ghar-ghaggharra ghenteng se tepes se biyasa eyangghuy bi' na'-kana' amaen ghisek. Gharissa biyasana egharis senga' model roma. Neng attas rowa mennot, terros neng babana gharis kotak duwwa', etengnga kotak settong, ban paleng babana rowa gharis duwwa' keya. Terros marena gharis jiya, e babana pada pole gharis kotak se aropa'aghi andha. Tape bannya' macemma keya mon en-maenan tradisional jiya. Keng maske engko' lake', mon maen jiya noro' senneng keya polana bannya' na'-kana' senneng amaen jiya.


Toman kulah bhakto ghi' SMA ruah e pakon soro norok lomba panjat tebbhing se eka'dhimmah jareah e laksana aghin neng Betoh Kapor. Lomayan dhari Bhangkalan neka ngakan bhakto setengah jham perjhalanan sebab lakaran la ekstrem jaruah jhalanannah ban lakar la cocok sarah ghebey dha' oreng se senneng ka olahraga ka'dhinto. Kuleh awwallah neka lok eparenge ban lok e bhegi sareg reng seppo sebab aneka lakaran la sarah ruah ban bahaya pole. Napah pole jyah lombannah ghi' jhaman ban mosemmah ojhen. Daddhi kulah ghi, bedeh rassah takok jaruah amargha ka kondisinnah lakar cucannah neka ekstrem e tambhe pole jareah lakaran kalakoan se bahaya ban lok toman kulah ngalakone neng loar roangan.


Ayoh serah se lok onenga kaindahen neghara Indonesia neka. alammah se sae ban ghanteng neka kodhuna reng oreng bangga daddhi Warga negahara tercinta. Neng Indonesia neka bannyak wisatannah, dhari pegunongan, peraiiran, ban kennengan se laennah. Napah pole neng Jogjakarta, reng orengah jughan andhap ban alos, napah pole biaya odhi' ban kakanan neng dhissah. Hotel, villa otaba kennengan ngenep epon lok kala bhagus sareng neng Bali se kennengah oreng bule sadhaja rata-ratannah. Kakanan neng Jogja lok toman sala amargha man-nyaman ban mode jughan. manabi ngobange le olle jughan teng ghanteng ban regghannah neng loar nalar sakeng modennah. Daddhi kadhinapah ? Bileh se entarrah ka Jogja kottah kennangan neka ?


Panjhet tebbhing sateya la molae bannya` dhaddhi ekstrakurikuler e sakola`an tape ye neng SMA. Manjhet ka papan se enga` tebbhing tape ye angghuy tale pengaman e tabu`na. Ariya jhet paleng resiko, katengghian ben resiko tako` pegghe`na pengaman talena. Aslina riya benni olahraga, pera` mun oreng luar Indonesia riya nemmu bhai se epadhaddhi acara, termasuk manjhet tebbhing akhirra dhaddhi olahraga se bisa ahaillaghi pesse bhan termasuk ka bagiyan prestasi bhangsa. Aslina manjhet riya pera` eghunaaghi latianna tentara angkatan darat, tape reng reng bannya` se senneng ye dhaddhi e sakolaan SMA sampe` mabede ekstrakurikuler kiya. Ta` pera` ruwa neng Indonesia bede sakolah manjhet tebing pertama taon 1981.


Mon kake teppa' ka na'-kana' pondhuk ban aroba bine', kake biyasa neng pondhuggha eyajhari amana. Pana rowa senjata se eyangghuy oreng jhaman lamba'en ghabay aperrang. Neng jhaman Nabi contona. Arowa bannya' pana. Sampe' bannya' keya macemma pana se kaloar. Pana arowa biyasana dhaddhi olahragana santre bine' neng pondhughan se mabada olahraga jiya. Ghenna'. Bada oreng se malai keya neng dissa. Pana ajiya bisa etemmone keya neng kennengngan se dhisana neng lem-dalem. Oreng suku contona. Arowa biyasana mon ngala' keban neng alas, ghi' ngangghuyan pana se terro migha'a. Pana arowa padana temba'an. Keng pana biyasana ekaghabay dari kaju ban sennar. Cokop tajha' ocol dalem cara ngangghuy pana. Neng konco'en kodhu epatajhem ma'le ghampang olle maloka muso.


Bede jennis anggur import se nyaman e kakan polanah rassanah manis ben adhe' biginah. Nyamanah anggur Moondrop. Anggur riyah andik bentuk se abek lonjong derapa anggur biasah. Rassanah manis be tadek bhiginah. Anggur moondrop riyah abernah ungu abek celleng. Anggur riyah andik dheging se renyah mon e kekkek. Anggur moondrop ariyah aslenah dheri california. Maskeh deri naghereh jheu, anggur riyah andik keunggulan dhegingah tak ghempang rosak ben manisseh awet tak ngorangi maskeh e sempen abit ning kolkas. Padheh engak buwe se lain, anggur riyah andi benyak vitamin engak vitamin a, c ben k, ben andik kandungan flovanoid so antioksidan. Anggur ariyah bhekal bede ning puncak panen pas omor 4 taon.


Mon amaen bola volly riyah lakar paleng sereng ngegunaagih tanang gebey smash otabeh nokol bal jiyah. Bola volly riyah lakar semmo berrek.  Mon nokol otabeh ngelempar bal dek kancah otabeh mosoh riyah ngangghuy pergelangan tanang, kadheng mon lok terbiasa tanang riyah bisa sakek otabe mon serreng gelluh lateyan bisa kiyah tanang riyah terkilir otabeh orak'en se sakek. Kadeng sakek riyah bisa etahan mon gik awal, tapeh mon teppak kajeh gelluh sakek orak'en riyah margenah terkiir sampe lok bisa etahan, rassanah tak nyaman. Kadheng sampe mon ngangkak berrek riyah lok bisa. Orak bisa terkilir riyah keng bisa kiyah margenah teppak sebelunnah olahraga riyah tak ngangghuy pemanasan gellun, deddhi bhedhen ben orak jiyah tekerjet rekennah.


Mon entarrah negghu tandingan olahraga bika anak, pertama pasteaghi kesehaten delem kondisi se prima. Seghilok eng mangkat, pasteaghi hedeh delem kondisi se sehat. Kondisi sehat ngebey hedeh bisa nikmatin tanding secara lebbi nyaman ben santai. Keng mon hedeh ghik andik keluhan kesehaten, sebaikkeh tunda ghellun nyakseaghi tanding olahraga secara lansgung. Adek salanah nyakseaghi tanding olahraga deri roma ghebey sementara lebet tivi otabeh hp. Kondisi riah e lakonen polanah ghebey nyegghe keluhan kesehaten sajen sarah. Selaen jiah kiah kodhu masteaghi male jhek keloppaen ghebey ngelakonen vaksinasi COVID 19 secara lengkap ghebey nyegghe infeksi ben nolaren ben nyebaraghi penyakek e tengnga pandemi.


Lamba' kulah toman ghduwa cita cita manabi lolos SMP kulah ngalanjudhin ka SMK bein ban ngajhalane sekolah listrik ban robot bein, sebab kulah lambannah senneng sarah ngarangkai ruah ban ngajhalani ban arennah lakar dhujen mabece' listrik. Namong san la ampon parak lulussah ternyata kodhu masok SMA, ban samangken la ampon loppaen ngarangkai listrik neka. Bhan areh mengghu biasannah kulah entar ka tokang jham ban tokang listrik melleh kabel A ban B lajuh ngarangkai dhibi' sampe' neng kennengan keah kualah e koca' cek pelagghe ngarangkai dhabunnah oreng se nyuel listrik paneka ban hasellah daddhi robot se bisa norok aghin cahayannah senter ruah ban a jhalan kadok.


Tettel ajiyah jhejhen se biasa bedeh pas teppak en acara slametden yesinan reng mateh otabe pas acara kabinan oreng. Tettel eghebey deri plotan se se ecampor bik patheh ajiyah santennah ennyor se eparot pas egeluy neng apoy panas. Mon nghebey tettel kodhu egeluy sampek tanak, makle tettellah lok lekkas beruy.  Tettel se mareh deddhi aberna pote, pas ecetak e talam bunder se rajeh. Terros tettel se ampon deddhi nekah pas erak-kerrak kenek sopajeh gempang pas ebegiyagih dek oreng laen.  Rassanah tettel riyah gurih nyaman, pas ekakan jiyah lok gerre polanah deri plotan, pas ekekkek arassah kenyal lembuk. Selaen ekakan langsung deiyeh, badeh se eguring jugan pas rassanah lok kalah nyaman.


Mon bektonah jhem istirahat neng sekolah selaen ngakan biasana red-mored amaen, misallah  gobak sodor. Gobak sodor riyah selan en-maenan jhugan olahraga polanah semmoha aberkak, mon amaen riyah pasteh apelloan. Gobak sodor riyah bedeh duek tim, caranah maen gobak sodor riyah pertama gebey geris kennengan ngangghuy kapor, terros tim jiyah bedeh settong se ajhegeh kennengan settongah pole se gebey nerobos masok dek kennengan. Kelompok se begiyen ajhegeh kennengan kodhu ngalangen tim laben gebey jek sampe masok dek kennengan. Dedhinah tim se nerobos masok jiyah kodhu tengateh makle bisa lolos ben lok nyeddhing dek kelompok laben se ajhegeh. Mon le settong oreng deri kelompok se nerobos bisa masok sampek dek kennengan aher ajiyah pas ekocak menang.


Manabi bhulan molod, aneka bhulan  tellasennah reng Madhura amargha oreng e ka'dhinto marajeaghin acarra. Bhakto neka kaloargha kaula ngarayaaghin teppak areh Jumat malem sabtoh bhaktonnal pokol 18.00 lastarennah Maghrib badha jughan se marennah isya'. Parsiabhannah neka e lakoneh dhari teppa' dhu malemmah. Ebhu sareng rama lakar nyoro oreng ghabay abeddhey dha' neka ban mejer oreng ryah. Molaen dhari nase' kalabhan berkat se ghabay tamoy sareng souvenirrah. Abdhina neka nyiapaghin bereghet ka' dhinto la ampon samengghu sabelummah acara. Daddhi reng oreng se long nolongen ka' dhinto tinggal memaso'en berkat jariya ka kennengan se ampon la esediaghin. yang siyang jaruah reng oreng la padeh alakoh meddhey berkat ban lastareh re sore. Bedeh se alakoh meddein selabed pesse. Molodhen nekah acara taonan ban e molaen pokol ennem teppa' lastarennah bhajeng Maghrib. Pokok meria sarah.


Villa Pacuan engghi paneka villa se badha neng daerah Pacet, Mojokerto. Vilannah lo pateh rajeh ban lok kennek jughan, pas sarah ghabay ngenep pan saponapan kaloargha besar. Villa neka semmoh unik amargha arstitekturr bangunannah ghanteng ban laen dhari se laennah. Badha unsur jawa nah, ban perabodennah neka atatah rapi. Villa Pacuan neka ghaduwan 8 kamar, 4 jeddhing, 1 dhapor, 1 roang kaloargha se cokop rajeh, 1 roang osong ghabay rapat, neng budinnah bedeh kolam renang ban toilet tah. sareng parkeran se cokop loas jughan, ban badha tamannah. Reggeh sewa ghabay Villa ka'dhinto engghi paneka 600 ebuh per malemmah, daddhi manorot kaula neka ce' rekomen sarah roh sareng fasilitas kamarrah ban saghalannah se cek modennah ban sip lah pokok'eng.


Kadhang ramah sareng ebhu neka a corak kadhi' oreng posang manabi bisnis neka la ampon toron jareya, namong posang neka melanah nyareh carah sopajha ghi lok ngalame karogian se rajeh. Namong mela dhari ka'dhinto oreng neka lakar lok cokop nek sakonek bisaos manabi a dhagang lakaran kodhu bisa tengale epon pan saponapan elemen penteng dhalam ngadebbhin bisnis paneka. Se maghabay bisnis jareya ancor ghi salah settongah lok ghaduwan konsisten se rajeh, se e ka'dhimmah sampeyan paneka lok bisa nge jhaga arussah dhari kabadha'annah bisnis jareya. Saenggha, mela dhari paneka kalabhan badhannah usaha se tengghi kodhu badha usaha se rajhe ban mental roghi se rajhe epon.


Masjid jareya kennengan ibadah se socceh ban kita kodhu onenge tata kramannah manabi entar ka kennengannah Allah ta'ala. Ternya badha adabbah se sampeyan kodhu onenge, melanah dhari ka'dhinto sampeyan kodhu taoh jughan daddhi oreng moslim se ngerte ka adhap se sae. manabi ka masjid badha pan saponapan hal se kodhu e perateaghin salah settong ka soccean otaba hadast. manabi entar ka masjid koshunnah sampeyan parateaghin berse njek eng otaba socce nah pan saponapah se kalian ghibeh jareya. Se pertama, Klambi otana rasoghan kodhu berse ban socceh dhari hadst rajeh kenek. Se kaduwa' dahuluaghin soko kanan daripada kacer gellun. Se katello' jha' kalep ngalaksanaaghin bhejeng tahital masjid male berkah.


Engko' acareta'a pole, endi' tatanggha se omorra la 60 an taon. Kateppa'an bebini'. Bhan lagghu maste lebat e ade'na bengko. Bengkona Ra kera ye 50 meter lebbih dari bengko. Tape bede mun lebbih 10 kale saare ajhalan e ade'na bengko panengnga le melle. Pernah tagher duwe' kale ngangko' bherras 10 kg dari bengkona ka toko se edhi'na bengko. Sangar ongghu sampe' engko' pekkepekkan. Padahal endi' anak lake' bi' endi' motor kiya. Tape ye ta' minta tolong ka anakna. Senneng ajhalan ben alalakon orengnga, ta' nyaman mun ta' alalakon. Luar biasa jhet. Engko` dhibi` enga` se todus, ngode gi` bannya` males ben aserrona.


Ngikan yuk salah settong macammah kakanan se ejhuwel bereng artis. Essenah ngikan yuk jiyah nasek ben jhukok se eguring bik teppong krispi. Setiyah, mon terro ngakan ngikan yuk tak perlo sossa kodhu entar ke berungngah dibik, polanah ngikan yuk le mareh bedeh neng gofood  dedhhi kakanan bisa epessen lebet aplikasi jiyah, teros oreng se melleh kareh majer ben adentek kakanan deteng. Cara messen kakanan riyah, bekna kodhu andik gelluh aplikasinah se anyamah GoJek mon gilok andik nagghin install gellun lebet playstore neng HP. Mon le aplikasinah bedeh neng HP, bukkak aplikasinah teros pele tolesan GoFood . Teros bekna sareh otabe ketik dek kolom gebey nyareh nama berung kakanan bik tolesan Ngikan Yuk. Mon le moncol pelean berung ngikan yuk, sareh se lokasi pengiriman paleng semmak, makle ombelleh ngerem kakanan tak larang, mon mareh slanjuttah pele kakanan se terro ekakan, teros pele cara majer. Majerrah bisa lebet onlen otabe langsung degghik dek oreng se nganter kakanan.


Voli ariyah enmaenan olahraga se ekemaen duek tim.  settong tim bedeh ennem oreng.  Voli riyah mokol bal dek lapangannah tim laben makle olle poin mennang. Lapangan kennengan tim laben epesaagih bik net se egebey deri jering. Mon amaen voli riyah kodhu paham passing, servis, blocking ben smash. Servis riyah tokolan bal awal se nandeih jek le emolaen. Passing riyah ngelempar ben ngoper bal dek kancah setim. Blocking riyah nahan bal makle tak masok dek kennengan tim. Mon smash riyah ngoper bal otabe mesasokagih bal dek kennengan tim laben. Ekocak mennang delem voli riyah mon bal jiyah bisa masok ngelebetin attasah net pas labu nyeddhing lapangan.


Yuni pengaranah angghuy sapedah listrik riyah ghebey ka sakolaan ben mon mangkat les. Sabellummah, yuni mon mangkat les riyah lakoh abherreng kancanah se andik motor. Bit-abidhen yuni pas tak nyaman dhibik polanah numpang maloloh. Maskeh kadheng Yuni norok melleaghi bensin, bit-abhidhen tak nyaman kiyah mon numpang mintah koni'in maloloh. Akhirrah yuni bertekad ghebey nabung ben nyareh kelakoan makle andik pemasokan tambahan  se bisah ghebey makle tabungannah ceppet ka kompol. Yuni lakar ghun bisah anbong nik-sakunik polanah pesse jhejenanh lakar tak benyak, e tambeh yuni ghik sibuk Osis se ghebey tak andik benyak bektoh ghebey nyareh kalakoan sampingan e luar kegiatan sakolaan.


Ngopi neng barung kopi salpa' mon ghun ngesse'e terappa'en lorghana bakto. Neng barung kopi kadhang engko' nemmo oca' se kadhang dhaddhi ba-ghibana tang tolesan. Neng barung kopi, biasana aesse reng towa. Areya ghi' abhanta parkara ngenom kopi neng dhisa. Neng dhisa, reng se wa-towa rowa akompol. Kadhang acaca kaodi'an re-saarena. Kadhang bada keya se acaca kalakowan. Kalakowan dhibi'en ban ana'en. Sapa tao pola mon ekacaca neng barung kopi, pas neng barung jiya bada oreng se lakar andi' usaha ban kantor, bisa ngedingaghi bhantana na'-kana'. Sapa tao keya bada reng bhuto ka ana'en se la mare apesa ban ca-kancana. Pas epalako neng kantorra. Ya sapa tao tayya.


Film e taon 2022 (duebuh dupoloh duek) se terkenal ben bennyak se negguh bedeh salah settongah judullah mencuri raden saleh. Pemain neng film riyah nak-kanak ngodeh se lakar raddin bik genteng kaden Iqbal Ramadahn ben Angga Yunanda. Film riyah e sutradaraen bik Angga Dimas Dwi Sasongko. Ceretanah film riyah bedeh gerombolan nak-kanak ngodeh se ngecok'ah lukisan se paleng penteng neng instana presiden. Lukisan  jiyah se egebey ben Raden Saleh seng gemberagih  Pangeran Diponegoro se etangkep oreng Belendeh. Film riyah bedeh seriussah bedeh kiyah gejhek'en, nonton film riyah lok gressah ben lok metobuk. Etegguh deri IMDb film riyah olle rating nilai 8,2 deri 10. Film riyah paleng lares etegguh neng bioskop.


San la marennah kemennangan Greysia sareng Apriyani neka neng tv, kalagghuna neka neng adhe'eng compok kulah jyah la ampon apol kompol bhu' ebho' se aceretah sakeng dhari sennengah ngoladhi lomba kadhi beri'. Melana greysia sareng Apriyani neka a maen cek saennah, saenggha maghabay Indonesia neka cek banggannah. Kulah se ngeding aghin bhuk ebhok ado kondo neng adhe'eng compo' kulah jyah dele agellek lok kebesa nahan apah se e kapettah jareah. Lakar la locoh sarah manabi la a mpon a kompo, delle mon aceretah jyah bhik ekspresinnah sarah kalabhan neroen kadhinapah Idonalannah bhok ebhok neka amaen rekket se maghabay mennang Indonesia jaruah. Kulah ghi cokop ngampeht dhari lem kamar.


Manabi sampeyan motos aghin terro daddhi ah nak kanak kantoran se eka'dhimmah jareya lakonnah monoton maloloh. Sampeya ghi kodhu seap ngarassaen busen dharinkalakoan paneka. Namong manabi lakar jiwannah neng dhalem, sampeyan ghi kodhu oneng carannah sopajha bisa lok busenan ban daddhi panambaan penghaselan. Sampeyan cokop daddhi reseller bisnis Bein, selaen dhari sampeyan bisa oneng carannah a dhagang, sampeyan jughan bisa olle penghaselan se lebbhi dhari kalakoannah jareah. Kalakoan daddhi penghaselan tettep, namong manabi a dhagang daddhi penghaselan tambaan bein. Kaontongannah jareya, sampeyan bisa ngalakoneh duwa'hal sekalegus ban sampeyan kodhu senneng ngalakone nah, jha'sampe' todhus napah pole gengsien sareng napah se sampeyan jhuel neka.


Kagiadhen Preien sareng kancah SE paleng maghabay kaula terro pole elenjhalan so kancah engghi ka'dhinto teppak entar ka Gunong Bromo. Mangkat pokol 8 malem dheri Sorbhaja ajiyah naek sepeda motor sareng ca kancah laennah. depak neng Probolinggo saketar pokol 2 malem amargha bhu ambien Bhakto neka. Lajuh mangkat pole naek mobil Jeep dhari titik penjempuden jariya. Lastarennah dha' neka mangkat naek mobil Jeep KA lokasi tojjhuen. Saketar soobbhu jariyah kita sarombingan neka la ampon depak neng lokasi ban a dhantos Sampek lagguh, nengale mataareh moddhul. ontongah Bhakto neka langnge' cerah ban sobhung kabhut daddhi Alhamdulillannah sunrise neka bisa kita nekmataghin.


Mon sereng ajhelling lomba volly  settong kelompok ben kelompok moso jiyah neng lapangan epesah ben net, net jiyah ekenal ben net volly. Deddhi se khas deri amaen volly riyah selain andik bal dibik ben andik net volly. Net ajiyah aropaaghi jering se egebey khusus kaangghuy batas antar kelompok. Deddhi neng volly riyah ekocak menang mon bal volly bisa labuh dek lapangan kennengan mosoh ngelebetagih attasah net volly jiyah. net volly riyah egebey deri jering se epasang lanjeng, tapeh net gebey lomba volly lakek ben binek jiyah bideh okorannah. Tegginah net volly mon gebey lomba lakek'an riyah 2,43 meter mon gebey kelompok binek ariyah tegginah 2,24 meter. Net volly gebey oreng lakek lebbih teggih deri se binek.


Sengko' senneng ka nase' ghuring. Mon saareh beih tak ngakan nase' ghuring rassanah badha se korang e tng odhi'. Tak parloh se spesial otabeh unik ghebey nekkanih tang selera. Mon tadek plappa alos e dhepor, cokop ngangguy cabbih, bhebeng pote, bhebeng mera, bhuje, ben vetsin la deddih tang nase' ghuring kasennengan. Tang kakanan kasennengan riyah ropanah toron ka tang anak se pertama. Bhen laghuh mintah e ghuringagi nase' ghuring ka emmak en pas ecampor so jhuko' tellor ben kripik pote. Kadheng nase'en salaen e ghebey sarapen ghi' mintah bhungkos ghebey sangoh ka sakola'an. Kadheng ge-tatatnggeh dhele atanyah "ta' tobuk yeh anak en ngakan nase' ghuring maloloh?".


Selaen jiah kualitas ghember jiah lok maloloh soal berempah rajeh megapixel kameranah. Kualitas ghember se e bhutoaghi neng post production akadik retouch otabeh editing kodhu detail deri sisi akurasi bernah per pixellah otabeh kepadhetan pixel. Nah foto bik bernah raddhin ben bherse deri kamera hp kadheng ngelangaghi detail akurasi bernah ben kepadhetan pixel se e bhutoaghi post prudction. Misallah deri segi kontras bernah hp pola lebbi nyaman e jheling tapeh mon e teliti ghir pengghirreh antara koneng bik ben bhiruh hasil foto DSLR lebbi tajhem ben jhelas, adek gherigghik eng. Detail ketajheman ben akurasi pixel jiah se e bhutoaghi delem post production.


Deri sisi konsumen, kita kodhu ningkataghi kesadaran ben minat ghebey melleh ben ngangghuy produk delem negeri. Bik cara jiah, selaen bisa ngedukung UMKM ghebey terus berkembang, kita kiah bisa ngebhentoen ngegerakaghi roda perekonomian Indonesia. Deemmah njek, data deri Kementrian Koperasi ben UKM nyataaghi jhek UMKM andik peranan penting ben strategis delem struktur perekonomian Indonesia, polanah 99,9% deri pelaku usaha neng Indonesia ajiah UMKM bik penyerapan tenaga kerja sampe 97% ben merirk kontribusi dek PDB nasional sebennyak 60,5%. Ajiah ngebhukteaghi jhek kualitas ekspor andik spesifikasi se lok sembarangan, kan? Mangkanah kita kodhu cinta dek produkkeh delem negeri ben abelenjhe deri UMKM neng Indonesia.


Neng budinah roma bedeh pentol nyaman. Se ajhuel nyamanah Anis, tebhenah e kocak pentol Anis. Pentollah lembuk. Bennyak variannah. Pentol rajenah bedeh se esseh dhaghing ajem bik telor puyu. Mode ben nyaman. Se paleng e keleburin reng-oreng jiah pentol tahunah. laen deri pentol tahu se laen. Ghun Anis, pentol tahunah kotak. Akadik teppongah e padheddhih essean ben kolek eng tahu. Dheddhih benne adhunah pentol e berrik'in kolek eng tahu kadik se laen. Ariah pentol tahunah lebbi lembuk ben gheressah bumbunah. Make essenah lok cerrek kiah keng pagghun lok gherre. Pas e kellah ben e pasittong bik pentol-pentollah. Mon e berrik'in kua, cenge. ben masako le mantep sarah.


Entar ka Ghili Mandhangen, Sampang lebur keya. Mon entara dassa kodhu nyabbrang. Nyabbrang arowa ngangghuy parao se lakar ghabay ngangko’ oreng otaba bharang. Ngabi’ bakto saeejham satengnga korang lebbina. Ongkossa, lemabellas ebu mon ta’ ngeba honda otaba sapeda. Mon ngeba sapeda paleng arghana dari saghame’ sampe’ duwpolo ebu. Neng tengnga tase’, parao ayang-goyang. Tabu’ padana etotta’. Mon mabu’an, senga’ kodhu ngenom obhat ghallu. Neng Mandhangen bada kobhuranna Bhangsacara bi’ Ragapadmi. Oreng penteng se perna bada neng Madhura. Otamana Sampang. Mon terro taowa ka caretana, bisa etaya’aghi ka jhuru koncena. Neng dissa la bada jhuru koncena se la tao kabbhi bada careta da’-ada’en badana Bhangsacara bi’ Ragapadmi.


Nyamah ilmianah terrong ajiah Solanum melongena, asallah deri istilah bhasa Arab abad ke-16 ghebey macemmah taneman terrong. Polanah terrong ajiah anggota keluarga Solanaceae, buewe terrong toman e angghep bedeh raconnah, akadik buwenah beberempah macem leunca ben kentang. Sementara buwe terrong bisa e kakan lok pake dampak jhubek ghebey sebegien oreng, sebegien se laen ngakan buwe terrong (padenah bik ngakan buwe sejenisseh akadik tomat, kentang, ben merica ijo otabeh sa'ang) bisa ngaruh dek kasehaten. Sebegien buwe terrong semmoh paek ben ngebey iritasi tabuk bik ngakibataghi gastritis. Marghenah jiah sebegien sombher, khususseh deri kalangan kasehaten alami, ngocak jhek terrong ben genus se sejenis bisa ngebey otabeh sajen mesarah artritis cek jelasseh ben justru marghenah jiah, kodhu e pajheu bik mereka se peka dek ajiah.


Bhidehe ben engko`, panengnga tang Bapak riya la pensiun ta` alako pole, ghu lagghu la asapedaan ben ca kancana ka dhisaan pelosok. Bisa ka daerah se semma` ka bhukit otabe tase`, ye kadhang neng saba`an. Bhan are biasana asapedaan, kecuali engko` mun ngajhak ka tase` ye molena ta` tagher ban aban. Asapedaan ben kanca se pade pensiunna. Ye etambhang tade` lakona e bengko, mun ta` ngaji kadhang abhersean, ye asapedaan lah. ma` bede pellona. Mun ta` nga` ruwa ye jhe` nyeram taneman. Mun sateya salaen asapedaan ye noghui barung. Bede barung kene` neng ade`na bengko ghebey sambiyen ma` le bede lakona. ta` se ngotot kodhu nyare pesse pole.


Tiwi ben tina ben laghuh jogging aleng-leng taman komplek geh. Kadheng tak nentoh e molai deri kol berempahnah, kaden derih pokol lema’ kadeng derih pokol enem pagi. Tina ben tiwi mesteh ngajek cakanca se laennah gebey norok lari pagi tape benyak se ta’endhe’ amargha ke pagian. Padahal jalan pagi begus gebey beden. Akhirra tiwi ben tinia se selalu rutin lari pagi aleng-leng komplek, tiwi ben tina biasanah semarenah lari pagi mesteh ambu ka bubur bandung langhenan-nah. Tiwi ben tina biasanah ngakan e tempat sambhi menikmati cuaca e pagi hari. Semarenah ngakan bubur tiwi ben tina lanjut lari pagi ben amain bulu tangkis se la e sidia agin deri taman komplek. Tiwi ben tina biasana ketemuh kancah anyar neng taman.


Manabi preien lanjhang, kulah, ramah sareng ebhu segghut meyos ka Layar Sorbhaja ghabay adha'ar seafod paneka. Bhakto paneka resore saketar pokol 4 an jaruah, kami meyos ka Sorbhaja terro ngobangeh ban ngakan seafood eka'dhissah. Pesenan ramah biasannah peteng ban odeng, manabi kuleh odeng bisaos, manabi ebhu biasannah messen odheng sareng kerrang. e ka' dhissah adha'ar sambih ataceretah jariya pes tepes bein se penteng areggeh. Seafod neng Layar ka'dhinto lakar la rammeh terros, sobab rassannah nyaman. Adha'ar saketar du jem bedeh neng layar langsong mole ka Madhura naek mobil. manorot kulah, seafod se nyaman jariya coman odheng tok. Nilai neng layar jugan 9/10.


Dheddih reseller otabe oreng se ajhuwel klambih onlen riyah bisa elakone deri roma bik  oreng binek se tak andik lakoh otabe gebey pemasukan tambaan. Jheman setiyah bennyak'en media sosial bisa egunaagih gebey posting iklan bereng jhuwelen salah settongah klambih. Apapole setiayh oreng terro kabbhi se nyamanah tampil raddhin ben genteng, ben sajjhen bennyak merk klambih neng pasaran se andik model bhegus. Jhuwelen deiyeh mon eteletene bisa ngaselagih pesse se cokop bennyak apapole mon deddhi reseller klambih deri brand tertentu pasteh hasellah jeuh lebih bennyak. Apapole  oreng binek riyah biasanah lakar senneng se nyamanah ablenjeh klambih ben setiyah oreng bisaanah males entar lak-sellak dek toko mangkanah bennyak oreng se lebbi mele ngobenge onlen.


Dina moso kaluarganah areh riyah jegeh sabelun sobbuh kabbhi. Areh riyah Hari Raya Idul Fitri. Dina moso kaluarganah kodduh abhejeng ka masjid rajeh ben ka lapangan ghebey sholat ied. Dina ben kakaknah mandih aghentean. Ebok ben ramanah la mareh mandih kaadhe'. Samarenah mandih Dina pas yap-siap aghuy klambih bhegus ben rapi ghebey mangkat ka lapangan. Dina ben kakaknah bhejeng ning lapangan polanah mak-semmak. Ramah ben eboknah bhejeng ning masjid polanah bisa nompak motor ben ning masjid tak pateh rammih kiyah. DIna dhepak ka lapangan jeriyah lapangan la full setenga. Dina ben kakaknah pas dhulih nyareh kennengan, ngampar teker pas ngampar sajede, takok tak kabhegien kennengan.


Daddhi oreng Indonesia senyatannah kita kodhu bangga polannah neghara ryah duh cek soginnah. Bannyak raghammah budhaja, suku, aghabay, bahasa, bahkan senjata tradisional maseng maseng wilayah jughan badha. Lambannah, senjata tradisional neka e ghunaaghin ghabay martahane neghara ban bhangsa area dhari penjajahan bhangsa laen ban bisa ngalindungi badhan dhibi'. Sajhen a kembang Bhakto ban jaman ka'dhinto akherrah senjata tradisional neka ngalamen panoronan fongse dhari senjata jareah. Sala settongah palengka klambih adhat dhari maseng maseng wilayah tir daerah. Contoh epon neng polo Madhura, manabi lakek ngangghuy klambih Sakera akocca odheng otaba celleng lajuh ngangghuy cloret neng budinnah. Cloret paneka kabannya'an daddhi ghu' tegghuennah di eng Madhura manabi badha paapah.


Patorot Vivobook Pro 15X OLED lok pakek kompromi nuccol kekuatan kreatiffeh hedeh! Hedeh bisa nikmatin kinerja se ghempang deri prosesor Intel Core H - series Generasi ke 12 ben NVIDIA GeForce RTX 3060 GPU, sampe hedeh bisa ngobe ide dheddhih kenyataan lebbi cepet deri seghilok eng, ben NanoEdge 15,6 inci 2,8K 120 Hz NanoEdge Layar OLED bisa manjaaghi matanah hedeh bik bernah cerah ben akurat. Hedeh bisa akreasi delem ketenangan se tenangan polanah kipas dobel, sistem mecellep bik empak ventilasi, ben baterai 76 Wh se kapasitasseh tegghi merrik daya se bhagus ben bisa e andalaghi ghebey ngebey konten, bedeh e dimmah bhein hedeh.


Mon terro nyeling macemmah produkkeh Stein Cookware, hedeh bisa nyeling situsseh mereka otabeh Instagram otabeh toko online kadik Tokopedia, ben en-laennah. Stein Cookware-ah dhibik ngeklaim jhek mereka ngangghuy German Technology alias teknologi deri Jerman. Apah produkkeh deri Jerman/e ghebey neng Jerman? Ghik adek informasi soal ajiah. Tapeh kadik se e sebbhut jhek merek riah ngeluaraghi bennyak macemmah lat-alat depor, kadik bejhen, panci, sutel, sampe todik, ben laennah. Merek ariah andik desain ben bernah se minimalis, cocok ghebey ngehias depor. Ghuk-tegghuk eng ngepas dek tanang tebhenah bisa amassak lebbi nyaman. Panas se e aselaghi ratah dheddhih cocok ghebey bennyak macemmah sak-massakan. Produk riah kiah e kerem bik bhungkosennah se aman.


Sean ben molenah kantor mesteh ambu ka tempat tempat olahraga gym, sean paleng seneng olahraga tritmil ben ngangkak alat berat. Namun, sean mesteh aberik bekto duwe’ jem polanah pokol peto’ malem bedeh jadwal rutin main futsal sareng sakanca’an kantorrah. Sean seneng mon olahraga bede kancanah dhedhina tak kesepian ben bisak e ajek caca bekto istirahat. Sean paleng seneng mon olahraga sepak bola derih ghi’ kenik sean seghut noro’ turnamen antar kota. Sean kadheng ngajek kanca kantorra gebey olahraga gym nyamana jaka. Sean ngajek jaka amargha jaka padeh seneng olahraga neng tempat gym. Tape jaka tak benareh entar ka tempat gym amargha tempat gym-mah jeu deri romanah dhedina gun tello kaleh delem seminggu.


Nyelling oreng se a pede ban sampek samangken ampon la daddhi atlet se handal rassannah neka tero sarah manabi akadhi oreng jaruah, melanah kulah keng coman ngabes nyelling bhein reng oreng se ghaduwan prestasi se rajeh. Melanah anapah rassannah kulah terro daddhi akadhi jareah lambannah namong lok dhik bisa ban ka alang sareng bhekto. Salanjhanaga kulah ngaonenge dhari kasennengan kulah e bidang olahraga neka lakaran se paleng bisa madaddhi oreng jareya keng coman rassah konsesiten ban patekon. Melanah nyelling lakaran terro sarah akadhi' oreng neka ban la ampon sukses jaruah nengalennah. E tambah pole jareya lakar kalakoan se eka'dhimmah e kesennengen ban daddhi hobi se ngasellaghin.


Sampeyan ngoladhin oreng a tandhing neka acorak cek sennnegah ghi ? Padahal neng dhalem keadaan jareah tantonah lakar la bhutoh perjuangan ghu ongghu kalabhan terro ghaduwan hasel se sae. Miallah oreng a tandhing bal balan otabah oreng se atandhing maen rekket jareah bedeh hal hal se neng budih neka parjuang aghin ban alateh kerras kalabhan olle hasel se palng maksemal ghi aneka kamennangan. Nengale oreng mennang badha hal se kodhu kita pelajharin. Anapah ? male apah se kita oladhi ka'dhinto ghaduwan pelajharen se areggeh, se eka'dhimmah neka lok coman ghebey kulah sadhaja namong sadhajana oreng. A lateh, sala settong osaha se ekalakoh manossah ghebey nyapaien apah se ekaterro kalabhan sareng osaha se kerras ban ghu-ongghu.


Manabi neng Jogja bedeh Dokar,  neng Jakarta jughan Lok taok kala manabi transportasinah badha Bajay.  badha alat transportasi unik jughan. Nyamannah Bajay, nah Bajay neka mobil 3 Rode se monyennah cempreng ruah Lo kanak..Mon neng Jakarta biasannah eangghuy sareng buk ebok se entarrah Ka pasar ruah paleng. Bajay neka daddhi alat transportasi langka samangken, amargha Bajaj la ampon punah sareng ojek ojek online laennah se lebbhi maju, ban pole sanyatannah oamarenta ruang bisa nekatavhin perekonomian daerah Surabaya ada Sayang Sarah, Lok Toman eketarah pole samangken kabadhaan Bajay ka'dhinto. Manabi naek Bajaj lakar le semmoh larang ghi daripada nompak dhari nompak ojek online ruah.


Ilalang neng bhumeh e teppak'en angen osom ojhen neng ondem siang jiah. Langngek rak arak'en akadik kak berkak'an. Abstrak. Wan awan dheddhih lukisannah langngek. (Kilas balik). Bhumeh teppak jiah. Bektoh riah pola para nelayan neng bhumeh teppak ngleebetin badai, nyelametaghi terumbu karang. Teppak nale'en taleh lajer. Peraoh ngelemparaghi sauh ngibeh kerrong ghebey keluarga tercinta. Robot Pink. Naddhek semmak eng sala sittong sofa delem ruang luas drone jiah. "Le bektonah." Hedeh aongguk, pengawal Robot Pink merrik hormat. Hedeh norok buntek pengawal ben Robot Pink. Engkok neng kennengan mantau radar. Suasana lok taoh e dimmah lok taoh bileh. E keding Selo kembher, irama mar samar akadik jheu deteng deri arah lok taoh dimmah.


Bede cem macem pendapatta reng oreng soal olahraga se nantang ben bahaya. bede se ngoca` ta` usah ra sara, jhe` enuwa nganu apa ma` tager sara. Sarana olahraga nantang riya soalla bisa asabaaghi kematian. Contohna asapedaan e ghunung e daerah se naccek. Maseh mosem nemor, tape mun lan jhalanna ta` nyaman ye pagghun kodhu ngastete. Atur kabbhi rem ben setelanna sapeda, jhe` coba-coba mun ta` teppa` sapedana bisa talabu sampe` ka mate. Mangkana kodhu asadiye helm kiya, polana cetak riya se paleng penting ben rentan talabu bisa geger otak otabe pendarahan. Mun la urusan bi` cetak aria paste korang lebbih bisa operasi sampe` ka mate. sara ongghu jhet.


Luas lapangan futsal jiah okorannah lanjheng 25 - 43 m x lebar 15 - 25 m. Gheris betesseh selebar 8 cm, ajiah gheris nyeddhing e bun pengghir, gheris gawang e jung ujung, ben gheris loros e tengnga lapangan 3 m bunter tengnga adek tembok penghalang otabeh papan. Daerah penaltinah abentok busur aokoran 6 m deri masing masing tiang gawang. Titik penalti keduwek okorannah 10 m deri titik tengnga gheris gawang. Zona ghentenah area 5 m deri gheris tengnga lapangan e pengghireh tribun deri tambuk'an. Gawang tegghinah 2 m ben lebar 3 meter. Permukaan daerah tambuk'annah alos, ratah, ben lok abrasif.


Biasana jhajhan se biasa engko' belli areya pentol. Reng jhuwal pentol sateya nampes. Talabuyan neng lan-jhalan. Bannya' cem-macemma pentol se ejhuwal bi' oreng se esebbhut kakang bi' na'-kana'. Bada pentol mercon, bada pentol dhaghing, bada keya pentol tellor, ban bada keya pentol se ghun dari teppong malolo. Tada' essena pa-apa neng dalemma. Banne ghun pentol. Pentol mon ghun karo pentol se ebelli rassana korang essa. Pasanganganna pentol areya tahu. Biasana ecampor mon melle pentol. Tahu areya neng dalemma aesse teppong. Kadhang keya ecampor bi' pe-tampe. Teppong se eghuring. Rassana lemma'. Pas ecampor bi' caos peddhis. Asredudhan monla kapeddhisan teppa'en ngakan pentol tahu jiya. Mon korang nyaman otaba terro ngakana bi' nase', bisa keya mentah kowa.


Reni bektoh ngekos rang-rang se amassa'ah. Reni lakoh melleh maloloh mon terro ngakanah, termasuk mon misallah terro ngakan nasek. Kadheng reni masak dhibik mon ghun nasek, tapeh serringah reni melleh moso naseknah. Sittong areh Reni cek terronah ngakan nugget. Tapeh ning berung ngakan jarang a massak nuget polanah ghun modal e ghruing lakoh tak pajuh. Polanah cek terronah akhira Reni cobak melleh kulkas se kenik, se bisah ghebey nak-kanak kos. Reni melle kulkas areh senin ning shoppe, pas dheteng areh selasanah. Sabelum mesen reni la ngocak ka bapak se ajhegeh kos, mon ijen mamasokah kulkas ka kamar. Samarenah kulkas ning kamar, Reni pas terros ka indomaret ghebey melleh nuget.


Setiyah engkok sakek tabuk. Rassanah setiyah terro ngota'ah bik tabuk tak nyaman sekaleh. Cak'epon dokter tang penyakek asam lambung komat.  Pas engkok etanyaen bik mamak, berik mareh ngakan ngenom apah deger komat. Engkok pas engak mon berik sore engkok ngenom kopi gellasan melle dek indomaret. Engkok aslinah lakar tak bisa ngenom kopi polanah kafeinnah kopi lok beccek dek tang lambung. Engkok ngenom kopi jiyah bennyak, maggiyeh rassanah paek tadek manessah sekaleh. Padahal, kopi berik jiyah kopi susu keng tak nyaman sekaleh. Kopi se melleh dek indomaret jiyah lakar merek anyar, kareppeh terro ngerassaen enoman anyar.  aherra setiyah engkok kodhu ngenom obet deri dokter, sopajeh lekkas beres pole.


Sengghi' ban kongo. Maske settong jhuko' se pada, segghi' bi' kongo areya bada bidhana. Lakar pada nyaman. Keng mon kongo areya andi' dhaghing tebbel.. Se biasa ekakan areya kongo tase' se tada' buluna. Mon bada kongo tase' bada buluna, ajiya ta' kenneng kakan. Mabu' koca'en oreng. Maske kongo se tada' buluna, arowa ta' kenneng ekakan dhaghing se bada neng bhadhanna. Se bisa ekakan ghun dhaghing se bada neng pe'-kampe'en. Dhaghing se bada neng bhadhanna oreng ghita' tao jha' mabu' apa enja'. Engko' ta' perna nyoba' keya. Kongo nyaman mon eyobbhar. Ekella pada nyaman keya. Mon sengghi' biasana sengghi' karang se nyaman. Sengghi' rajhungan dhaghingnga powa. Kala ka sengghi' karang. Dhaghingnga ghali. Pendha' arassa.


Paseser Lombeng ariyah salah settong paseser se bedeh e Kottah Songennep. Dhina riyah engkok entar ka paseser Lombeng bik tang tretan deri Kottah Bangkalan. AJhelenan dek kassah cokop abek jeuh, polanah polanah paseser riyah bedeh sekitar segemek kilometer deri kottah Songennep. Engkok ngenep duek malem neng paseser Lombeng se aghandhu' pa'enabhan se assre. Neng pa'enabban mongghing temorra bedeh arontot tamenan comara kantos mongghing bere'. Engkok se tretanan lebur tor bungah bisa ngelencer dek paseser lombeng riyah. Neng paseser Lombeng bennyak jughan oreng se wal-jhuwel kakanan bik enoman. Engkok melleh es dhugghan, rojek ben soto medureh. Argenah kabbhi kakanan bik enoman mode ben rassanah nyaman.


Setiyah neng sekolah bedeh acara nanem taneman, kabbhi mored neng sekolah esoro ngebeh taneman otabeh bungkanah kembheng  egebey etanem neng sekolah. Areh jiyah teppak areh Jum'at deddhinah seareh jiyah lakar tadek pengajheren ben egenteh se-berse ben nem-nanem, kabbhi acara riyah gebey nyambut penilaian adiwiyata neng sekolah jiyah. Fika deri romanah ngebeh bungkanah kembheng kambojo, pot kennek ben tanah. Neng sekolah Fika pas nanem numgkanah kamboja riyah, kancanah bedeh se ngebeh bungkanah eforbia ben laennah. Bedeh kiyah se ngebeh bungkanah cabbih ben toman. Semarenah jiyah kabbhi kembheng jiyah esabaek neng sedhhik'en kellas. Ben areh mored epiket gebey nyeram taneman kembheng jiyah.


Pantai se segghut ekadatengi engko' polana angen tase'en cellep sara ban beddhina pada cellep. E pantai Camplong bada hotella kiya engko' toman ngenep keng rassana ta' pate poko' polana tada' aeng anga'en. ta' tao mon kamar se arghana larang pola bada aeng anga'en e jiddengah. Kennengngan reya paleng ramme e bakto tellasan. Keng paleng ramme reya tellasan topa'. Tellasan kurban otaba tellasan pasa pada ramme keng ta' enga' tellasan topa'. mon tellasan topa' pantaiya sella' jhalan e lowar pagghun macet lanjhang. bi-lebbi mon la oreng moleya. pagghun macet ler-keleran enga' olar ta' neng ajhalan. Mon are biyasa pantai Camplong reya seppe, oreng dateng to'-malto' ban ta' osa majar mon lebat pengghir. mon tellasan engko' setiya sengka polana sella' ghallu.


Salaenna olahraga sapedaan, se paleng e sennengngi ye ruwa loncat tengghi. Asalla ye permainan, tape loncat tengghi ye olahraga kiya se bisa pengaruh ka pertumbuhanna nak kanak kene`. Utamana mun gi` SD nak kanak senneng amaen pas e sakola`an otabe pas molena sakolah. Engko` lambe` ye gi` enga` pas ka sakola`an sampe` nyambi tale se dari karet esoson lanjhang pas maen ben nak nakan. Tambeh bannya` se amaen, tambeh lebur permainanna. Aria ye bisa dhaddhi cara ma` le nak kanak senneng ka olahraga. Ca` lonca`an ye salah settongnga se paleng e sennengnge nak kanak dari lambe` sampe` jhaman sateya, maseh begh ageser ka teknologi.


Kita kodhu ngedukung UMKM male ekonomi ajhelen, male daerah nah kita bisa makmur ben mandiri, berkembang tanpa bhentoannah pemerintah pusat, ben male perputaran pesse bisa beredar neng skeitar daerah nah kita. Mon hedeh melleh bhereng se bisa e prouksi UMKM keng hedeh lebbi mele bhereng luar negeri, maka hedeh keng ngebueng pesse dek luar negeri. Mon hedeh lebbi mele sepatu ben sandal ghebeyen UMKM Bandung otabeh daerah laennah, maka pessenah hedeh bisa macu roda perekonomian neng daerah jiah. Contoh nyata ben bisa e jheling jiah Jepang. Warga Jepang lebur dek produk delem negerinah mereka ben UMKM Jepang ngimbangin hal jiah lebet cara ngeproduksi bhereng se kualitasseh tegghi se nyamain produk asing.


Ghu lagghu tang Ebok biasana jhaga pas sobbuh, mun tang Bapak pade kiya. Ebok biasana langsung nyassa ben ngocel ra koraan. Mare ruwa molae atana' ben ring ghuring jhuko' ben ghanganna. Mun Bapak la mandi kaade' biasana, pas esosol adikna engko' mandi. Panengnga mun Alek bi' Bapak riya alako dhaddhi petugassa se narek pajhak retribusi pasar tradisional e Panarokan. Mun pasar riya kan kodhu lagghu jhaghana. Ye kol 5 la mangkat, ta' sempat ngakan. Dhaddhi ngakan ye e pasar langsung. Mun Ebok lakona gi' kol 06.30. Nyamana kiya sakolah SD, ye gi' tangngi ta' tagher sobbuh. Bapak bi' Alek mole depa' bengko kol 11.00. Mun Ebok kol 11.00 la bede e bengko. Jherengan pera' ngajhar kelas 2 SD.


Mesin cuci reya abhanto sara kaangghuy oreng towa se la kodhu ta' olle alako sara otaba ta' ngenneng toju' abit. Apa pole la ghenna' maso pangerrengnga dhaddhi la ta' osa ngocek sassaan ban ta' parlo ajhemmor e panassa cokop ekendang ban engin-anginaghi la nyaman nolong ban dhuli bisa etampe. Oreng se la towa nyaman nantos ban bisa alako se laen, poko' mesin cuci reya ce' aghunana sara setiya ka sakabbhinna oreng se la ta' bisa alako berra' otaba repot maso kalakowan laenna. Keng mon melleya ango' pas melle se bhaghus sakale ma'le serra' ban ta' ceppet rosak ban tantona ta' pate bannya' lowanga listrik bhan bulanna.


Bannya' oreng dhujan ngakan kerrang. Kerrang mon neng roma se bannya' areya lok-lok bi' sep-sep. Koca'en reng penter se bada neng Kementerian Amerika Serikat, USDA, jha' kerrang areya bannya' se dhujan. Kerrang andi' protein, omega 3, Vitamin B12, mineral besi, zinc, ban magnesium. Kerrang areya bisa abhanto tegghuna bhadhan ban masehadhan ka jantong ban otek. Neng roma, lok-lok ban sep-sep esare dhingla tera'an. Biasana neng tangghal 15 Madhurana. Bannya' na'-kana' towa ngoda entar ka karang nyare kerrang. Monla olle bannya' aperak polana ekakan bi' sakanca'an. Kerrang ajiya ekella. Palappana ghun buja misin. Lok-lok biasana esare neng to-bato. Epanceng bi' nye-monyena kerrang laen. Nyare kole'en lok-lok pas ghun esek-kesekaghi. Monla kalowar monye, biasana bada aeng nyembhur dari bato. Arowa tandhana bada lok-lok neng dalemma. Bada keya esare ghun ejhelling dari matana lok-lok. Biasana esare neng dhi-beddhi.


Manabi neng dhalam aghama Islam jareah badha larangan sebudhan ban ngatoraghin selamed ka aghama laen akadhi sellamat natal jaruah. badha olama' se nyebutaghin lok anapah ban badha jughan se ngalarang sebudhan selamat natal jareya sebab larangan tak olle noro'aghin kabiasa annah reng loar neng dhalam aghama jareya. Pokok kodhu negghu' tenggu'annah aghama. Namong se adhabu lok anapah jaruah, sebab jhaman samangken la ampon kabuka' pekkerannah ban tergantung sareng niatah jughan. tapeh manabi kulah ghi satujuan ngocak ban lok ngocak lokpapa kyah ghi, sobhung masalanah ban netral bein kulah. Sebab hal jareya masalah aghama ban oreng ghaduwan hak bhik'dhibi' edeng, daddhi jha' daddhi manossah se ribet.


Sampeyan oneng Bunglon rafi'ah bunten ? Bunglon neka badha neng Madhura tepattah neka neng kecamadhan Burneh, neka kennengah bunglon. Bunglon rafi'ah engghi kadhinto Bunglon se abharnah ta' pateh merah tapeh rassannah pagghun manes akadhi rassah kelengkeng. Na Bunglon rafi'ah ka'dhinto  buannah bunter ban jarang mera, tape abharnah ijo. bentuk bunglonnah seh kenne' loka akadh bunglon binjay otabah bunglon biasannah. Paneka kenne', bharna ijo ban bentukna neka bunter sareng badha garis tengannah. rassannah manes makeh bunglonnah ghi' matta. Regghannah epon laen sareng Bunglon bhinjay, lakar la semmoh larah dua kali lipattah, sobab jarang bunglon paneka badha ban oreng ghaduwan. Amargha tak selammannah Bunglon neka cocok e tanem, lakar la semmoh ribet.


Badhannah kamera se samangken neka canggih sarah, sampeyan kodhu onenge jughan carannah para fotografer jareya ngalakoen foto ban kengeng fotonah neka ghaduwan careta ban estetik caretanah. Badha pan saponapan carah ban tehnikkah dhibi' se kodhuna sampeyan onenge sopajha bisa lebbhi sae olle foto jarea. Sala settongah neka peraten aghi ka bhakto pangaa'an ghambar neka sopajha bisa pas ban sae bhaktona. Bisa lagghu sarah, siang otaba sore neka se e ka'dhimmah pan saponapan bhakto jareya ghaduwan berna se laen settong sareng laen epon. Saenggha sampeyan bisa oneng carannah ngabide aghin efek dhari kamera paneka. mangkannah fotografer neka pelak manabi nyareh bhakto sopajha bisa pas tor sae ollennah.


Apah hedeh toah cara ngangghuy AC se teppak? Ngangghuy AC se teppak bisa ngehemat listrik ben biaya. Ngehemat biaya riah benne cuma ngocak soal ngehemat biaya taghien listrik PLN, tapeh kiah soal ngehemat biaya ngerabet ben mabeccek, mala biaya melleh unit AC anyar. Pertama jiah angghuy Ac se sesuai bik kebhutoan ruangan. Jhek angghuy AC se lebbi kennek deri kebhutoan ruangan polanah bisa ngebebanin kerjanah AC ben ningkataghi konsumsi energi listrik. Otomatis biaya listrik ongghe. Keduek, perhatiaghi sombher panas delem ruangan. Mon ruangan bedeh sombher panas, misallah kompor. Male okoran kennek, mesteh ngorangen kinerjanah AC. AC bisa alakoh lebbi keras ghebey bisa macellep ruangan.


Terro ngakanah kakanan tasek tapeh sengkah se aolaah. Bedeh settong kennengan neng Jakarta e daerah Muara Angke. Nyamanah jiah Pasar Ikan Modern sebedeh neng Muara Baru. E dissah lakaran kennengan jhukok kabbhi. Deddhi oreng semarenah alajer ollenah jhukok eng e juel e pasar jiah. Selaen ajuel jhukok, bedeh kiyah oreng sebisa a massak aghi jhukok se e bellih bik oreng. Kennengngah e beia attasah pasar. Deddhi sepertama, tiyanah riah melleh ghelluh jhukok se e keterro apah. Marenah jiah kedue, entar ke attas kaangghuy minta a massak aghi. Ketello, pele sala settong berung pas pele terro e massak-ah dekremmah. BIsa ngakan e kennengan jiah otabeh e kambih mole.


Delem arayaaghi Hari Ayah, Mulya ngajhek ngakan ning AEON Mall Tanjung Barat. Oreng jeriyah, aberik pelean ngakanah apah. Polanah kabbhi se norok ghitak toman ngakan Steak 21, akhirrah e potos aghi ngakan ning Steak 21. Mulya majeraghi kabbhi se norok mesen steak. Polanah anakna Mulya tak bisa ngakan se gheli akhirah mele menu jhuko' bein. Jhuko' se epele jhuko' tuna. Mulya mele Sirloin se ce' massa'en. Ale'na Mulya mele tender loin se ce' massa'en kiyah. Steak ning Steak 21 pendhe' nyaman ben argeh se tak pateh larang. Kennengennah kiyah nyaman, tak pateh rammih ben bherse. Staf se alakoh kiyah tak bhengis. Mon bede kasempadhen pole pangghun entarah pole ka Steak 21 ning AEOn Mall Tanjung Barat.


Neng Madhura jareya badha budaja se anyamah rokat tase'. Rokat tase' jareya engghi ka'dhinto, acara nah oreng majheng se semma' moso tase' jareya ngalaksanaaghin bereghet ban ngalakone kabiasaan sophaja jareya neka selamed ban olle rejekeh lebbhi sae pole. Rokat tase' neka samongghinah selamedhannah oreng majeng se epaburuh ka tase'. Upacarannah jareya ghi parak padeh kadhi neng Bali ghi, badha kakanan se mojung ka attas ban essennah jareya nase' tor wa'buwa'an ban e paburuh ka tase' se eka'dhimmah e tompaaghin praoh gellun. lajuh san le parak depak tengah neka e uwang ka tase'. Budhaja neka ternyata ampon la badha ghi' jhaman Majapahit ban jhaman kerajaan neng kottabh Bhangkalan.


Ghunung riya ekennal ben lingkungan se ce` celleppa, panengnga bede neng dataran tengghi. Oreng se biasana odi` neng ghunung riya jahuh dari rammina oreng se bede epusat kotta. Kotta ye bede e tengah dataran tengghi ben dataran babah. Kaodi`an edissa` bannya` taneman enga` wa`buwaan otabe sayuran. Mun dhaghing, jarang bede keban se odi` neng daerah ghunung. keban kabannya`an odi`na neng dataran babah otabe e paseser. masalah aeng somor ye sara, tape sombher aeng se bede e daerah ghunung ruwa lebbih seggher. cara odi` neng daerah ghunung ye dari kebiasaan asongghuna. Kabbhi oreng bhakal bisa odi` mun la biasa dari kakorangan.


Pabannya' sokkorra odi' neng dhisa riya. Maseh korang dari teknologi neng kotta, tape suasana udara bherseh, bannya' keban ternak, odi' ta' cem macem narema bedena riya dhaddhi kaontongan ben nilai odi' se kodhu ejunjung tengghi. Ben pole ye maseh reng dhisa kodhu tingkataghi panajharan teknologi tape se pagghuna mertahanaghi sopan santunna. Jhe' mun pas entar ka kotta malah dhaddhi ngadhisae alias sok. Pagghun pa biasa, aslina padhudhu. Mun jhet dari dhisa ye dhisa, ta' usah todus. Jhe' ghampangan parcaje ka oreng. Ongghu nyaman odi' neng dhisa riya orengnga ta' ruwet ben ta' ghampang sompek. Kabbhi la narema bedena. Bannya' se lebbih peduli kiya ka tatanggha. Bede pa apa langsung nolong, kompak kiya orengnga.


Esebbhutaghin jha' nabbi Muhammad Jareya ole wahyu se pertama kaleh e bhakto a omor 40 taon. Teppak jareya malaikat Jibril dhateng, a senampel ban ngalepas aghin Rosulullah SAW. Jibril a senampel ka Rosulullah jareya selama 3 kale ban sambih adhabu "iqra'" se artena "becah". Teros Rosullah jyah adhabu "Kulah nekah lok oneng sareng becaannah". Lajuh jibril maos sorat Al-Alaq dhari ayat 1-5. Dahri jareya Sorat Al qor'an se pertama kaleh toron ghi sorat Al-Alaq dhari ayat 1-5 paneka, ban la ampon e sebbhut sareng malaikat Jibril ghabay nyampaiaghin dha' baginda rajeh Muhammad SAW. Duh kaula sampe' grimeng ngedingaghin careta sengkat jareya.


Mun engko` riya ta` endi` kanca se pas dhaddhi sahabat dari kene` sampe` raja. Engko` model orengnga seneng akanca ye ben sapa bhai. Ta` kodhu endi` sahabat se ce` raketdhe. Panengnga engko` endi` trauma la akrab bi` kanca dari SMP sampe` ka SMA kuliah abharang, pas ternyata jeriya nyocco dari budi ye ruwa iri ka engko` se lambe` bakto SMA ampo noro` lomba ben menang lomba. Salaen ruwa kanca se la e angghep ce` ngangghebbha ben engko` ye mun la lulus kuliah pas katemmu nyato ben bibirra nyungghing. Padahal la abit ta` katemmu, ye engko` kare nyapa santa`, bakto ruwa teppa` neng pasar. Ade` pas lempo engko` se nyapa`a, teka` neng sosial media, ye jeriya ghellu se nyapa bhuru engko` pas. Lempo lah endi` kanca ce` rakeddhe, mending jhe` ket raket, pa biasa.


Mun lambe` gi` tade` HP android enga` sateya, oreng negghu film neng TV otabe se semma` ka beskopan ye nengghuna neng dissa`. Apapole taon 80`-90`an oreng negghu neng layar tancap. Pas filmma Rhoma Irama gi` ngodena, sapa se ta` nengghua, ta` ngode sampe` reng seppoh nengghu omah. La teka` bede lalakon, kabhuru se negghu jeriya. Ongghu pamorra Rhoma irama riya ta` elang maseh la seppoh sateya. Maseh filmma la lambe`, pagghun e poter pan berempan kale, ye pagghun ta` mabhusen. Tokoh dangdut sekalian pemain film se paleng ekasennengngi bi` masyarakat Indonesia sampe` sateya. Ben pole ca`na oreng filmma ruwa laen, enga` se terro negghua teros.


Sala settong kelakoan se esennengen oreng setiyah mon andik bektoh kosong, entar negguh film neng bioskop. Mon terro negghuh film  neng bisokop, kodhu entar melle tiket segilok'en. Biasannah mon teppak'en bedeh film se rammeh, ampo pas lok olle tikettah ben gilok pole kodhu antre gebey melleh tikettah. Setiyah bedenah teknologi pas bedeh cara gebey messen tiket bioskop onlen. Melleh tiket bioskop onlen bedeh neng aplikasi kaden Go Tix, CGV Cinemas, Shopee ben laennah. Sala settong caranah messen tiket onlen lebet shopee ariyah bukkak aplikasi shopee se bedeh neng HP, terros sareh neng halaman awal tiket bioskop pas pele bisokop, pas bedeh pelehean tentoagih film se terro etegghuh pas pele melleh.Slanjuttah pele kennengan tojuk, slanjuttah kareh majer tiket onlen jiyah pas degghik olle e-tiket.


E bhakto lagguh paneka Abdina sareng taretan kaula meyos ka Sorbhaja. Kaula nengale neng instagram manabi badha kakanan se ce' kasohorrah. rassah penasaran kaula e bejer sareng jhaunnah kabadha'an kakanan neka. Kakanan paneka engghi ka'dhinto Mie Gacoan se buming samangen. Amargha neng kottah Bhangkalan sobhung kakanan paneka daddhinnah kaula sareng taretan meyos ka Sorbhaja. ghabay rassah dhari Mie Gacoan neka manorot kaula seh lakar nyaan ban sasuai neng kantong nak kanak ngodeh. Napah pole, kennengan se luas ban nyaman magabay laghanan mungken senneng sareng kabadhaan Mie Gacoan paneka. Abdhina paleng senneng sareng Odheng Keju ban Mie iblis bisaos, namong rassah mie slaennah epon manorot abdhina jughan sae otabah nyaman tergantung salera. Panilaian ghebey Mie Gacoan paneka manorot kaula 9/10.


Se maghabay bharang elektronik beccek ban njek eng jareah salaen dhari merek ghi dhari carah ngangghuy epon, pokok manabi elektronik lakar omorr pendhek ban tak kengeng e jhuel pole. Mela dhari paneka, manabi sampeyan ghaduwan bhereg elektronik sempen dher bendher ban angghuy sparlonnah kalabhan ngajhaga. Merek elektronik jughan mangaroen ka omorrah bhereng ka'dhinto. Jhak papadeh aghin merek lampu philip sareng merek ekonomat kualitas sah jareah padeh ?. Paste laen, sebab merek neka jughan bedeh kualitas se ajuwel ban bedeh reggeh se larang se eka'dhimmah neka daddhi bahan pertimbangan jughan manabi bhang ngobange. Jha' sampe' kaleroh meleh merek male ceppet awet ban abhit.


Caranah oreng akemping setiah le variatif. Mon seseoreng lok terro akemping se biasa-biasa bhein, oreng bisa nyewa van ghebey e kennengin. Van riah e rancang khusus ghebey oreng se terro akemping. Bennyak fitur deri van riah se bisa ngebey oreng ngerassah lebbi ghempang teppak bedeh neng luar ruangan. Misallah e sediaaghinah kasor ghebey tedung, sofa ghebey juk-tojuk, sampe kulkas mini. Selaen jiah, bedeh kiah van se e tambaen fitur televisi ben sistem audio se ngebey oreng lebbi ghempang nyareh hiburen teppak akemah. Sesuai bik alam neng sekitarrah, van kemping kadheng ghik e tambaen fitur pengangak ben mecellep ruangan male suhu e delem van pagghun nyaman ghebey se ngangghuy. Bik kabbhi fitur se bedeh, van ghebey kemping cocok ghebey oreng se terro nikmatin kegiaten akemah secara nyaman ben aman.


Perpustakaan Nasional Jakarta otabeh biasa e sebbhut Perpusnas ajiah sala sittong perpustakaan paleng rajeh neng Indonesia. Perpustakaan se naddhek deri taon 1975 riah dheddhih sala sittong pusat nyabek, pelestarian, ben pengembangan literatur, bik informasi ilmiah ben budaya se bedeh kaitannah bik Indonesia. Perpusnas lokasinah neng Jhelen Raya Salemba No. 28, Jakarta Pusat. Bangunan se megah riah andik luas sekitar 22.000 meter persegi ben andik kapasitas nyempen sebennyak 1,5 judul buku. Selaen jiah perpustakaan riah kiah andik beberempah fasilitas se ngedukung akadik ruang mecah, ruang seminar, ruang audiovisual, bik ruang-ruang khusus ghebey koleksi akadik koleksi fotografi, koleksi kartografi, ben koleksi cetakan konah.


Epasar ekasenneng ma'-emma' dhingla nyare ghangan. Neng pasarla bannya' reng jhuwal ghangan se ghi' anyar. Se langsong ejhuwal dari ngala' neng tanena. Oreng dhisa senneng ejhuwal dhibi' etembhang ejhuwalaghi oreng. Polana segghut mon ejhuwalaghi oreng otaba ebelli balejjha, ghangan se ejhuwal areya moda. Reng tane bannya' rogi. Mangkana ajhuwal dhibi'. Neng pasar reng jhuwal ghangan ta' bu-ambu se angoca', "Le' mara le', ghanganna." Monla dayya, tandhana dhaghangnganna ghi' bannya' se ta' paju. Lakar malarat reng ajhuwal ghangan jiya neng bakto senga' sateya'an. Polana labanna banne reng tane bi' reng tane. Tape bi' oreng se ambu ta' ngakanan ghangan. Lebbi bhaghus melle kakanan se langsong dhaddhi katembang ghi' kodhu emassa'. Bannya' oreng se terro ngakanan se sakerana ta' ma malarat ka dhibi'en. Ya sala settongnga melle kakanan. Ta' amassa' dhibi'.


Olahraga berka` ye riya cabangnga olahraga atletik se terdiri dari berka` sekat, seddheng, jhauh, maraton, estafet ben berka` gawang. Olahraga riya bede pertama kale pas a jhaman Yunani kona e bakto pertama kiya mabede lomba berka`. Perlombaan riya ampo e pabede e bakto bade upacara agama molae taon 776 sabellun masehi. Pas perkembangan olahraga riya nyar anyaran e taon 1800 an neng Inggris. Pas e taon 1896 riya secara resmi epabede lomba berka` internasional, tape emolae taon 1913 perlombaan pertama kale se etorok bi` 16 naghara sa dunnya. Kompolanna se ngurus lomba berka` riya nyamana IAAF. Sampe` sateya ye pagghun IAAF ta` aobah nyamana.


Mon kake andi' pesse bannya', jha' sampe' kabhuru mokka' usaha. Lakar iya bhender koca'en reng oreng jha' oreng se ta' bisa ngala' potosan ekoca' oreng se bhakal ta' olleya apa. Tekka'a olle "gagal" dalem usahana tada' lekka. Mon oreng se andi' usaha ban langsong ngala' potosan jha' mokka'a apa, ajiya hasella la jellas. Pagghun bada tekka'a kake olle "gagal". Tape dalem parkara jiya, kake bisa mele se nyaman. Apa majhagha'a langsong, apa ghi' ajhara da'ramma carana otaba elmona ma'le usahana ajiya lancar ban olle perkembangan? Dhaddhina modal se ekaandi' ajiya, bisa epoter kaangghuy ajhar da'ramma ajhelling usahana oreng se jhuwalanna pada. Dhaddhi bisa ajhelling perkembanganna usaha usaha jiya ma'le dhaddhi pandhuman ka usaha se bhakal ejhalane jiya.


kakanan ringan kemasen se kadheng bi' reng madureh e sebbhut ghu'-ghenggu' tamasok golongan ultra processed food. Maksoddeh, kakanan riyah alebettih sarangkaian proses ben tambe'en buje, guleh, lemma', so zat additifnse laen. Tahapen produksi riyah se ngorangih kandungan nutrisi se badha e kakanan riyah. Biasanah produsen nambeih serat, vitamin ben mineral sintetis delem proses  fortifikasi. tapeh yeh paghun kakanan riyah ta' bisah agente'aghi zat gizi se alami deri kakanan se segher otabeh alami. Kakanan riyah umummah  andhi' rassah se nyaman tapeh andhi' efek samping ka kasehaten badhan. Reng se ahli e bidang kakanan anyata'aghi je' kakanan kemasen andhi' efek se negatif nga' diabetes, obesitas, kardiovaskular, mala bisa nyebab aghi kamatian kiyah.


Mun mukka-ah berung nasek ghuring kodhu agebey nasek se nyaman ben seddhe rassanah. Agebey nasek guring lok cokop karo taoh agebey berieh. Kodhu e siap aghi pelappa se nyaman ben cara a gelluy nasek. Bedeh cara mun terroah nasek ghuring riah nyaman en sedhe rassanah. siap aghi pelappa derih beng mera, beng pote, cabbih, kecap manis, minyak guring, buje, ben micin. Tomis pelappa jiah ngangguy minyak guring. Mun la a beuh room pelappanah, pas pemasok nasek ke delem bejen. Gheluy kabbhi jiah sampek rantah pelappa bik nasek, pas terakhir berik buje ben kecap. Gheluy pole sampe sekeranah la a campor kabbhi.


Klebang asalla dari Sumatera Selatan. Klebang reya mare eghuna’aghi neng perrang Aceh neng bakto bada gangguwan sabbhan. Gham-ghaman se okoranna dapa’ 38 sampe’ 76 centimeter reya sanget aghuna dhing ekaghabay tokar dalem kabada’an semma’ sara. Bento’en lakar para’ pada’a bi’ bento’en Golok otaba bhirang. Polana Klebang reya kan andi’ settong mata se tajhem. Se mabida areya ghun neng ghu’-tegghu’enna se babana reya bungkol neng konco’en. Tape maske kene’, Klebang reya bisa mabella ka cetak. Bisa keya ngerra’ tanang epadhaddhi lang-tolang. Keng lakar segghut nemmone mon oreng entara ka alas rowa. Klebang reya segghut ghallu eyangghuy bi’ oreng Sumatera Selatan ghabay ngala’ perreng otaba ca’-ranca’.


Bekto terro messen onlen ning gofood, Nina terro nginoman se manis tapeh tak biasah. Nina pas nemmoh nginoman nyamanah Matcha ning gerai nginoman akhirrah messen jeriyah mono Hazelnut. Nina messen se saliteran makle bisah einom langghu' pas kancanah deteng ka romanah. Pas abang gojek deteng ngambih pessenennah, Nina pas arassaen nginoman matcha riyah. Rassanah manis tapeh tak pateh manis, bede rassah abek pae' maske ghun sakunik. Nina tak pateh senneng ka nginoman arassah Matcha riyah. Nginoman riyah abernah ijo ben abek kenthel. Polanah tak pateh senneng, akhirrah Nina tak benyak nginom Matcha tapeh paghun eberrik ka kancanah. Ternyata kancanah nina se deteng ka romanah bedeh se dhujen ka nginuman Matcha riyah.


Ongguen reh Soto Ajhem neng bharung Cak Har lakar le nyaman ongghu, debest sarah lah pokok eng rassannah. Kuah ban lappannah neka meresap sampornah ban gurih deih. Pokok'eng manabih melleh neng bharung eka'dhissah lok bhakal nyessel. Napah pole se maghabay nyaman manorot kaula nekah koya nah se bannyak ban mobhung manabih eberri'. Jughan, panjennengan bisa reservasi kennengan manabih badha acara kaluarga otaba acara penteng laennah. Bharungah mon cang kaula, cokop loas seh. Karyawannah jughan lak pelak. Wes lah pokok'eng rekomended sarah manabih ka Sorbhaja jha' kalep entar ban adha'ar soto Ajhem Cak Har. bharungah badha neng daerah Merr, Sorbhaja semma' areng Pom bensin.


A bahas kottah Bhangkalan ghi nengale wisata religinnah kabannya'an oreng se a bahas Masjid Syekh Khona Kholil. Masjid jareya e kennenge sadhajana ulama ban katoronannah Kyae Kholil otabah Bani Kholil se badha neng Bangkalan. Masjid jareya identik sareng berna emas ban a corak tangghung a kadhi roman panggung ngah oreng Madhure saenggha e ketarah mewah jaruah. Ban arennah masjid jareya mesteh rammeh pengunjung ban lok toman seppeh sekalean, makeh osom korona lekkah. Manabi oreng Madhure a dhabu brokannah Kyaeh Syekh Khona Kholil jareya se bannyak a taburaghin kaberkaan, napah pole bannyak oreng jughan se nyareh engon neng salanjanga jhalan masjid paneka.


Cara kedua jiah kodhu ajher cek pecek eng neng treadmill. Seghilok eng ngangghuy treadmill ghebey apede, bedeh bhagusseh mahamin fungsinah setiap cek pecek se bedeh neng treadmill lebet buku panduan se e berrik. Polanah biasanah cek pecek eng jiah andik bennyak fungsi. Ketellok jiah kodhu merhatiaghi pengaturan neng treadmill. Mon le paham fungsi cek pecek eng, selanjutteh jiah nyeling pengaturen kecepatan ben incline neng kondisi se teppak. Mon le teppak, selanjutteh jiah naek dek attas treadmill. Posisiaghi bhedhen ghebey naek dek attas treadmill. Tegghuk ghuk tegghuk eng, terus pecek cek pecek start ghebey molaen. Mon karpet le ajhelen, dhulih gerakin sokonah norok'en kecepatannah.


Indonesia terkenal ben bannya`na kakanan khas e bhan sabbhan daerah. Bede 10 se esebbhutaghi kakanan khas Pulau Sumatera. Molae dari mie aceh asli dari aceh, bika ambon dari Sumatera Utara, Rendang dari Sumatera Utara, gule jhuko` patin dari Jambi, pendap (kakanan enga` jhuko` paes: ebhundhu` daun tales), gule belacan dari Riau ( la ola`an dari dhaging, jhuko` otabe odeng se la ecampor acan ben akuah santan). Otak-otak jhuko` ben enos asli Riau. Bede pempek asli Palembang, mie bangka dari Bangka Belitung ben terakhir seruit kakanan dari Lampung ye ruwa olahan jhuko` ecampor pao otabe tempoyak (ola`an fermentasi dhurin). Ruwalah beberapa kakanan khas Sumatera, ghi` bannya` sara macemma kakanan khas daerah sa Indonesia.


3 taon riyah benyak roteh-roteh merek anyar deri artis terkenal. Contonah bein merek Gigieat Cake. Jejen roteh andi'na Nagita Slavina. Bek ghi'uruh muncul, toko Gigieat Cake cek ramminah. Oreng se melleh sampe" antre-antre dhele ka luar toko. Stock rotenah dhele lekkas tade". Roteh artis kekinian riyah dheri rasanah biasah bein. Bentuk nah kiyah biasa bein. Dhedhi terkenal polanah mama gigi se ngiklanaghi. Toko Gigieat Cake riyah benyak ning mandimman seghebey reng-oreng ghempang mon mellah rotenah. Benyak kiyah deri penggemar artisseh se marammih tokonah. Roteh artis riyah biasanah abek merep sittong ben se lainnah. Kabenya'an bentuknah rotenah ruwah bentuk bolu, puff otabeh roteh-roteh se lapisannah a nabernah.


Senneng manabi ngoladhi pertandhingen neka ban areng sareng kaloargha otaba kancah semmak e berengin sareng ghuk gengghuk se eka'dhimmah lakar manyaman ka eber sadhajana oreng. Pan saponapan kaleh, oreng saongghuna neka bede dhalam dilemannah bhakto manabi abhereng kaloargha. Kulah biasannah sareng akancah ban kaloargha bede'aghinnah nobar neng compo' bisaos e parenge jhan jhajhan se eka''dhimmah lakar manyaman ka tabhuk tretan. Mela dhari paneka kulah sareng tan tretan sadhaja dhujen sarah nobar ban ngibeh kancah ka compo'. Sopajha jughan hal neka e lakone ghi malar mogha reng seppo ban lek alek neka lok seppeh karebbeh dhibi' neng roma. Daddhina bannyak carah se elakoneh dhalam agiadhen nobar ka;dhinto sala settongah ghi ngakan bhereng.


Neng bektoh luang, Dila biasanah lebur ngebey kue. Dila mekker jhek ngebey kue jiah nenangin ben cara nyalurin kreatifitasseh. Dila lebur dek proses nyampur han-bahannah, nyelling jiah aobe deri sesuatu se matta dheddhih sesuatu se nyaman, ben marenah nyeling rassah bhunga neng muwanah oreng laen teppak ngerassaen ghebeyennah Dila. Favorittteh Dila ajiah mon ngebey kukis. Dila andik koleksi resep kukis se e kompolen on-taonan, ben Dila lebur nyoba ngebey rassah ben kombinasi anyar. Dila eksperimen bik bennyak macemmah tepong, ghuleh, ben rassah, selalu nyoba nyempornaen reseppeh. Dila kiah seneng mon ngegi-bagi hasel ghebeyennah bik oreng laen. Ajiah ampo ngibeh kukisseh dek kantorrah otabeh teppak bedeh acara pol-kompol ajiah ngebey kukis pabennyak.


Engkok selama odik jiah andik 5 hp tapeh jiah ten ghentenan. Tang HP seghilok eng se setiah jiah merk Xiaomi tipe Redmi A5. Teppak terro HP lambek engkok melleh jiah polanah ajiah mirip bik iPhone 6 body nah. Tebhenah engkok lebur. Engkok melleh jiah teppak eng ghik bhuruh masok SMA ben ghik bhuruh melleh pole 4 taon kemudian. Body nah HP jiah bernah bu abuh, bik RAM 2 GB ben ROM 32 GB. Teppak jiah cek gentengah engkok se melleh. Tepes ben lok berrek. Kameranah kiah cek bhagusseh. Ajiah bisa nangkep bernah se cokop realistis ben fitur profesionallah kiah cokop lengkap.


Achmad lakonah majeng ka tenggha tase’ bhenareh Achmad majeng moso tatangghenah e sittong bektoh ca kancanah achmad se padeh majeng andhi’ rencana mabedhe’eh Tradisi Rokat Tase’ se artenah ungkapen rasya sokkorah ka dhe’ Guste Allah swt se aberik kesalamedhen ben kelancaran rajhekeh. Biasanah e dhisah Tanjung mabedeh acara tradisi Rokat Tase’ Du kaleh delem setaon. Se pertama ebulen ennem otaba petto’ Juni mon tak juli pas sekeduwek ebulen sabeles ebulen November se biasanah benyyak juko’. Achmad pas arembehek dhe’ cakancanah ghebey susunan acaranah pas bhereng apaan se ekaperlo ka angghuy kaparloan Rokat Tase’ dheri ngias paraoh sampek tarian se etampil aghi dhelem acara.


Hutan Bambu Keputih riyah wisata hutan kota se bisah e kunjungi reng kottah, dhedhi tak osa u jheu ka daerah mon ghun nyongok an ka'bungkaan. Wisata riayh bede ning Jalan Raya marina Asri, Keputih, Kecamatan Sukolilo, Surabaya.Hutan riyah benyak ka'bhungkaan bambunah. Luasseh tananah bede empak polo hektar lebbi. Ning Hutan Bambu Keputih riyah e bhegi dhe' beberapa kennengan, ajiyeh bede Hutan Bambu, Taman Harmoni ben Taman Ruang Publik. Benyak oreng se dheteng ghun ghebey ju'-toju' ben adon-jandong moso sa kancaan otabeh moso keluarga. Bede kiyah se dheteng ghebey a tofoto sampek e angghyu ghebey foto kabinan. Mon entarrah jhe' loppaen nyambih krim anti renggik, polanah hutan kota benyak rengiknah.


Vila ajiah sittong kennengan se e kennengin se biasanah bedeh bedeh beberempah bangunan otabeh roma se kennengah e delem sittong kompleks. Vila riah biasanah e tojhuaghi ghebey keluarga otabeh individu se bhuto kennengan se luas ben nyaman. Vila biasanah andik konsep se raddhin be eksklusif, bik fasilitas se lengkap ben modern. Bngunan-bangunan se bedeh e delem vila umummah e bangun bik material se kualitasseh tegghi, tebhenah ngejamin kualitas ben kenyamanan ghebey penghuninnah. Selaen jiah, vila kiah biasanah andik lokasi se strategis se mongkinaghi penghuninah ghebey nikmatin pemandangan se genteng. Beberempah vila mala kennengah neng area se sejuk ben asri, tebhenah merrik kesan se cek nyamannah ghebey para penghuninah.


Bhan empa' taon sakalean, biyasana bada lomba bal-ebbalan se epabada neng dhunnya. Para' sakabbhinna neghara reya noro'. Taon 2022, lomba se ekoca' piala dunia areya esaba' neng Qatar. Lomba jiya ekenning Argentina lebat addhu finalti bi' Prancis. Da'-kaada'en lakar Argentina mennang duwa' kosong. Ta' abit, Prancis andi' pemaen ngoda se anyama Mbappe se santa'en ta' kenneng tabang bi' pemaen budina Argentina. Mbappe neng bakto se kaduwa' langsong maeggol duwa'. Hasella duwa' duwa'. Marena epalanjhang baktona, pas langsong addhu finalti. Korang lebbi tello' pemaen Prancis nendang epegha' otaba etangghep bi' giper Argentina se anyama Martinez. Martinez ajiya lakar giper se nyaman neng Argentina.


E roma bedeh berres plotan ollenah eberrik oreng. Senyaman beres riah e kakebey kue lopis. Bahan mun a gebey lopis bedeh beres plotan, guleh mera, guleh pote, nyur, ben deunah geddheng gebey mungkos. Caranah settong, begghe beres plotan paleng didhi due jem. Mun la mareh ebegghe cara se-kedue, bungkus bik deunah gedheng. Mun neng Madureh biasanya caranah engak a gebey lontong deddhi bunter. Ketello, andhel lopes ghelek ke delem aing ngalkal ra-kerah sampe massak settong sampe due jem. Keempa, agebey kuanah derih gule mera se e campor bik gule pote ben aing. Mare ro'om gulenah e berrik deun panden. Andhel sampe ngalkal. Pas seram aghi ke lopes se la massak jiah.


Dhelem tradisi Islam, Nuzulul Quran riyah bedeh ning taon 610 Masehi, bektoh nabi muhammad naremah wahyu pertama ning gua hirok dheri malaikat jibril. Ning gua hirak riyah, ning kaki jabal nur ning seddiknah Makkah. Bedeh pendapat terkenal se ngocak mon pertisiwa riyah terjadi ning areh 17 ramadhan bektoh ummat muslim alaksanaka aghi pasah. Tapeh mon can Mubarakpuri, peritiwa riyah kajhedien bektoh 21 ramadahn sabelum sobbu tangghel 10 agustus 610 masehi. Bektoh nabi omor 40 taon, 6 bulen ben 12 areh hijriyah. Oreng biasanah arayaghi areh riyah moso ngajih al quran sampe hatam ben adua ka gusteh Allah ghebey nyoon ampon ben makle oduknah berkah.


Mon kake bannya' ngakan pao, nyaman. Pao arowa bannya' ghunana. Pao bisa nambhai otaba mabaras panyaked infeksi. Monla ce' sarana kake andi' infeksi, kake bisa molae ngakan pao. Pao andi' rassa se manes. Bada keya se celo'. Tape biasana pao celo' reya pao se ta' pate massa'. Bada cem-macemma pao se lakar maske ghi' ngoda, pagghun arassa manes. Bada pao keya se dari ngoda sampe' towa ghi' pagghun celo'. Mon kake so-lesso dari alako berka' otaba olahraga, kake bisa sadiyaaghi pao. Ma'le lekkas abali pole energina. Pao areya tombu moseman. Biasana sataon sakaleyan. Pao maddhan bisa dhaddhi enceran na'-kana' bine'. Polana eghabaya rojhak. Kadhang bada reng ngandung se ngidam terro ngakanan pao se maddhan. Bada keya se ngidam pao se celo' sara.


HP dhedih salah sittong benda wejib e ghibeh mon ka mandimman. Satiyah pole bahkan HP bisa dhedih engak dompet digital. Oreng lambhek mele tak nyambih selaen pokok nyambih dompet ka laur ghik tak masalah. Oreng satiyah pagghun mele pokoknah nyambih HP maskeh tak nyambih dompet ben tas, tak masalah. Polanah satiyah oreng satiyah bisa jer mejer angghuy HP tape angghuy dompet. Bedrh senyamanah dompet digital. Dompet digital riyah memangkunkan oreng ghebey majer pembayaran lebet online melalu hp. Dheddik langsung e sambhung anghi ka rekening bank. Engak KTP kiyah biasanah oreng la tak pateh bhuto ka kartunah. Kaddheng ghun bhuto foto otabeh ghembherreh.


Bha' tomana kake bhan are Kemmes, kake entar ka kobhuran mon andi' tretan otaba kaluarga se tada' omor? Polana bhan are Kemmes areya reng-oreng se bada oreng tada' omor ekentar ka kobhuran. Bada se ngeba mennyan ban bada keya se ngeba kembhang/ Neng parjana oreng kadhang alako ngentare ka kobhuran ghabay adu'a'aghi se bada neng kobhuran ekoca' nyalendha dalem ajharan. Ekoca' sirik apa kabbhi bada. Banne ghun da'ramma, entar ka kobhuran jiya bisa ghabay nga'-enga' bhadhanna dhibi' se ta' saterrossa bada neng dhunnya. Kenga'e ya mon bada oreng se segghu' abhareng kake tada' omor. Kentare. Sapa tao odi' se sakejjha' neng dhunnya arowa, se ta' temmo dhusana jha' barampa. Dari kake entar arowa kake bisa abhanto reng mate rowa ngorange dhusana neng dhunnya.


Mon kake tao ghuwa Pajhuddhan areya dhaddhi pandhumanna dhukon. para' ban bisa ekoca' sakabbhinna dhukon e Madhura asalla elmona otaba haddamma reya dari Pajhuddhan se maso' Kabupaten Sumenep Pakong abak semma' polana bates daja antara Kabupaten Sumenep ban Kabupaten Pamekasan. Bakto ajhalan ka attas abhareng kanca bada oreng lake' bini' asapeda motoran ceng-gunceng. Koca'en tang kanca Pajhuddhan reya kennengnganna oreng menta kasoghiyan, nganceng reng bine' otaba magendeng oreng. Tape kaangghuy tojjhuwan bhaghus pada bisa karana dari careta koca'en Presiden Indonesia Soekarno sabbhan toman atapa e ghuwa Pajhuddhan. Tape engko' abak kobater tako' noro' bangkes otaba olle moseba. Tape Alhamdulillah dapa' ka attas kennenganna endha ban tapangghi maso jhurkoncena.


Para kaom olama' la padha asepakadhan manabi khutbah paneka kodhu e kengaghin sareng kaum muslimin. Hal jareya kadhiponapah la ampon e tuang aghin neng dhalem hadist shohih. Kadhinapah manabi oreng se tak ngedhingaghin khutbah jumat hokommah jareya ?Dhalem setting hadis dhari Imam Syafi'i dhalem kitab Al Umm  e jellas aghin, pa sapah se lok ngedingaghin khutbah maka mustahab dha' jariyah ghabay mangeteg. Beliau neka nyebbutaghin oreng se lok bisa ngedingaghin khutbah sama sekaleh maka lok e makroaghin ghabay meca quran neng dhalam ateh, a dzikker enga' ka ALlah, ban lok olle cak ngocak sareng reng laen. Tapeh kadhineka neh jha' lakoneh maloloh, bhakal lebbhi sae pole manabi e kedingahin sareng sae.


Tahu isi bede se ngoca` tahu brontak, ghu` ghengghu` se ghurih ben dhang sakadhang dhaddhi sarapan lagghuna oreng ekamben teh anga`. Ta` parlo nyarap nase` mun oreng se ta` bisa nyarap lagghu, cokop melle tahu isi la kennyang, bhuru ngakan nase` siangnga. kadhang kiya mun tade` jhuko` ngakanna, engko` ngakan nase` anga` etambei tahu isi anga` kiya la ce` nikmatta. Ghuringan riya tade` bhusenna mun ekakan bhan are entah ruwa lagghu, aban, sore otabe malem. paste kiya bannya` reng ajhual epengghir jhalan. Regghena pade bi` ghuringan laen ye Rp 1.000,00 per sabighina. Contohna pole lambe` gi` bede e perantauan engko` senneng melle tahu isi ghebey takjil mun abhuka`a. Kobassa ongghu.


Baket dhaddhi olahraga se paleng e sennengnge nak kanak, tape ye biasana kanak se odi` e kota. Basket ruwa ye bisa kiya main e bengko pokok bede kennengan se legghe, Sabellunna ajhar latian basket, maseh nak kanak kene` pagghun bhuto pemanasan. Pertama pemanasan otot ghellu ra kera 5 menit, marena ka`berka` 2- 3 poteran, nah bhuru selanjutta bisa amain basket. Mun pera` sakadhar mello ye amain biasa ta` usah ajhar beberapa gerakan se kodhu parlo e ajhari nak kanak. Tape mun terro dhaddhi pemain basket se handal ye kodhu ajhar nyambi bal, nembak bal, ajhar kuda-kuda, berka` se sekat, ben mantullaghi bal basket. Pokokna kodhu pade ben tahapanna.